Намоз Нормўмин шахсий блоги: БЕНАМОЗ ЎЛИБДИ...ЁМОН БЎЛИБДИ...\nЎлим ҳақиқат бўлгани каби, унинг ҳақидаги хабарлар ҳам доимийдир. Кун ора бир хабар келади: Анови киши ўлибди...Фалон киши вафот этибди...\nТўғри, хато ва гуноҳни намозхонлар ҳам бенамозлар ҳам қиладилар. Айниқса ҳозирги “тараққиётнинг” сунъий дунёсида хато ва гуноҳга ботиш тобора осонлашиб бормоқда.\nАммо мусулмонлар учун беш вақт фарз ҳисобланадиган намоз ўқиш энг катта ибодат ҳисобланади. Намозларини ўз вақтида ўқийдиганлар бу билан Аллоҳ таолони зикр қиладилар, охиратни эсда тутадилар. Пайғамбаримиз саллолоҳу алайҳи вассаламнинг машҳур ҳадсиларида эса масжидга қатнайдиган кишининг мўминлигига гувоҳлик берингизлар, дейилган...\nЭнди эса бир умр намоз ўқимай, боши саждага тегмай ўтган кишиларга келайлик. Бундай кишилар билан оғилхонадаги мол орасида қандай фарқ бор?. У ҳам умрини кундузи еб ичиб ва кечаси ётиб ўткaзади, бу ҳам умрини кундузи еб ичиб ва кечаси ётиб ўткaзади . Аслида эса ҳайвонлар ҳам ўз фитратларига кўра Аллоҳни тасбеҳ қиладилар. Аммо бенамоз инсон эса бутун умрини сажда қилмасдан бекорга ўтказиб юборади, зое қилади...\nБаъзи кишилар беш вақт намоз ўқиш ҳақида гап кетганда эртага ўқийман, уйимни битириб олай ўқийман, тўйни ўтказиб олай ўқийман, менинг қалбим тоза, намоз ўқимасам нима бўпти, дардларим жуда кўп ва ҳакоза гапларни айтишади. Аслида бандай дейиш инсоннинг шайтонга эргашиб, ўзини ўзи алдашидан бошқа нарса эмасдир.\nКунда беш вақт намоз ўқиш қулай ва оз вақт талаб қиладиган ибодатдир. Нари борса бир ёки бир ярим соат вақтни олади. Яъни, кунда беш вақт намоз ўқиш инсоннинг ишига, ўқишига, дам олишига зарар бермайди. Дунёвий ҳаётига, машғулотларига тўсиқлик қилмайди. Имкони бўлган намозларни масжидларда, бўлмаганлар эса иш жойларида, уйларида ва бошқа жойларда ҳам ўқишлари мумкин. Шундай экан, баъзи кишиларнинг намоз ўқишга вақтим йўқ, намоз ўқишга жой йўқ, имкон йўқ дейишлари ҳам ёлғон бир баҳонадир.\nАллоҳ таоло охиратда Ўзига ширк келтирганларни кечирмайди. Бенамоз кишилар эса ўз ҳавойи нафсларини бут, санам қилиб олиб, уларга эргашган кишилар ҳисобланадилар. Баъзи уламоларга кўра эса бенамозлик куфрдир. Яъни, бенамоз кишилар бу дунё ҳаётларини маъносиз ўтказганлари каби, охиратда ҳам абадий жаҳаннамда қолиб кетишлари мумкин…\nНамозхонлар ҳам хато ва гуноҳ қиладилар, дедик. Беш вақт намоз эса намозхонларни улар билиб билмай қилган кичкина гуноҳлардан поклайди. Қолаверса улар бенамозлик каби энг катта хато ва гуноҳдан покдирлар.\nКим вафот этибди, дейсиз..Фалон киши…Намозхонмиди? Йўқ. Бенамоз ўлибди…Ёмон бўлибди…\nАвтор: Намоз Нормўмин на 09:11


Унда Ўзбекистон Республикаси Марказий сайлов комиссияси раиси М.Абдусаломов кузатувчиларни мамлакатимизда парламент сайловига тайёргарлик кўриш бўйича амалга оширилган ишлар билан таништирди.\nУчрашувда сайлов кампанияси доирасидаги барча тадбирлар сайлов тўғрисидаги миллий қонунчилигимизга қатъий мувофиқ равишда белгиланган муддатларда ўтказилгани таъкидланди. Хусусан, 15 ноябрдан 19 декабргача Ўзбекистонда фаолият юритаётган барча тўрт сиёсий партия ва улар томонидан кўрсатилган депутатликка номзодлар кенг сайловолди ташвиқотини ўтказди. Бундан ташқари, 11-19 декабрь кунлари у ёки бу сабаб туфайли сайлов куни ўз яшаш жойида бўлиш имконига эга бўлмаган сайловчилар муддатидан олдин овоз берди.\nЎзбекистон Республикаси Олий Мажлиси Қонунчилик палатаси, халқ депутатлари вилоят, туман ва шаҳар Кенгашлари сайловига тайёргарлик кўриш ва уни ўтказиш тадбирлари халқаро ҳамда хорижий кузатувчилар иштирокида очиқ ва ошкора ўтказилаётганига алоҳида эътибор қаратилди.\nМДҲнинг узоқ муддатли кузатувчилари сайлов жараёнини мониторинг қилишда Марказий ва ҳудудий сайлов комиссиялари тадбирларида иштирок этди, Ўзбекистон Республикаси Ташқи ишлар вазирлиги, Бош прокуратураси ва Олий судида, сайловда иштирок этаётган сиёсий партиялар раҳбарлари билан учрашувлар ўтказди. МДҲнинг узоқ муддатли кузатувчилари сайлов комиссияларининг Қорақалпоғистон Республикаси, Андижон, Самарқанд, Тошкент, Фарғона вилоятлари ва Тошкент шаҳрида сайловга тайёргарлик кўриш бўйича ишларини ўрганди.\nМДҲ кузатувчилари миссияси ўн кунлик ишлар якуни бўйича оралиқ ҳисобот тайёрлади ва 18 декабрь куни уни Ўзбекистон Республикаси Марказий сайлов комиссиясига тақдим этди.\nМазкур ҳужжатда Ўзбекистонда парламент сайловини юксак демократик даражада ўтказиш учун яратилган ташкилий-ҳуқуқий шароитлар баён этилган. 2014 йил Ўзбекистон Республикаси Конституциясининг 117-моддасига киритилган тузатишларга мувофиқ, Ўзбекистон Республикаси Марказий сайлов комиссиясига мунтазам фаолият кўрсатадиган мустақил конституциявий орган мақоми берилгани, мустақиллик, қонунийлик, коллегиаллик, ошкоралик ва адолатлилик унинг фаолиятининг асосий принциплари этиб белгилангани алоҳида қайд этилган.\nМиссия ҳисоботида Ўзбекистон Республикаси Марказий сайлов комиссияси сайловга тайёргарлик кўриш ва уни ўтказиш бўйича аниқ мақсадга қаратилган ишларни изчил амалга ошираётгани баён этилган. Шу мақсадда Марказий сайлов комиссияси қабул қилган дастурда сайловга тайёргарлик кўриш ва уни ўтказишнинг асосий принциплари, вазифалари, устувор йўналишлари ва тадбирлари белгиланган.\n2014 йилнинг май ойидан фуқаролик жамияти институтлари вакиллари, хорижий экспертлар иштирокида қатор халқаро конференциялар, семинар ва давра суҳбатлари ташкил этилди. Бу тадбирларда Ўзбекистонда сайлов тизимини ривожлантириш масаласи, унинг демократик сайловларни ўтказиш бўйича умумэътироф этилган нормаларга мувофиқлиги муҳокама этилди. Шунингдек, сайловда илк бор иштирок этаётган сайловчилар учун ҳуқуқий мавзуда тушунтириш тадбирлари ҳам ўтказилди.\nОкруг ва участка сайлов комиссиялари қонунчиликда белгиланган тартиб ва муддатларга мувофиқ шакллантирилди. Ҳисоботда халқаро кузатувчиларга ушбу комиссиялар фаолияти билан монесиз танишиш ҳуқуқи берилгани қайд этилган. Участка сайлов комиссиялари сайлов тўғрисида зарур услубий адабиёт, ҳужжатлар тўплами, ахборот материаллари ва кўргазмали қўлланмаларга эга. Барча округ ва участка сайлов комиссиялари овоз бериш кабиналари, шаффоф сайлов қутилари, ахборот технологиялари, алоқа воситалари ва автотранспорт билан таъминланган.\nМамлакатимизда фаолият кўрсатаётган сиёсий партиялар томонидан қонунчиликда белгиланган барча талаблар бажарилган ҳолда ўтказилган съезд ва қурултойларда депутатликка номзодлар кўрсатилгани, Марказий сайлов комиссиясига сайловда иштирок этиш учун барча зарур ҳужжатлар тақдим қилингани, шунингдек, депутатликка кўрсатилган номзодларнинг камида 30 фоизи хотин-қизлар экани қайд этилган.\nҲужжатда Марказий сайлов комиссияси сайлов жараёнининг очиқ ва ошкоралигини таъминлаш учун оммавий ахборот воситалари имкониятидан самарали фойдаланаётгани таъкидланган.\nСиёсий партиялар, улар томонидан кўрсатилган депутатликка номзодларга сайловолди ташвиқотини, жумладан, оммавий ахборот воситалари орқали олиб бориш учун тенг шароитлар яратилган. Сайловчилар билан учрашувлар миллий менталитет ва анъаналар эътиборга олинган ҳолда, очиқ ва ошкора руҳда ўтди.\nМДҲ Ижроия қўмитаси раиси – Ижрочи котиби Сергей Лебедев ЎзА мухбирига берган интервьюсида Ўзбекистонда сайловга тайёргарлик жараёнига юксак баҳо берди:\n– МДҲ кузатувчилари миссияси Ўзбекистон парламентига ўтказилган аввалги сайловларда ҳам иштирок этган. Мамлакатингизда ушбу муҳим сиёсий воқеага тайёргарлик кўриш ва уни ўтказишга катта эътибор берилаётганига яна бир бор амин бўлмоқдамиз. Ҳатто, айрим ривожланган демократик давлатларда ҳам сайловларни ўтказадиган махсус орган йўқлиги, бу вазифа баъзида давлат назорат органлари зиммасига юкланаётгани ва бу демократияга зид экани яхши маълум. Ўзбекистонда эса Марказий сайлов комиссияси доимий асосда фаолият юритади ва энди у конституциявий орган мақомига эга бўлиб, ўз мустақиллигини янада мустаҳкамлади.\n2014 йилги сайловда кўплаб халқаро кузатувчилар қатнашиш истагини билдиргани дунёда Ўзбекистонга қизиқиш катта экани, унинг халқаро мавқеи тобора юксалиб бораётганидан далолат беради. Жорий йилда МДҲ кузатувчилари миссияси таркибига 8 мамлакатдан 76 киши ва МДҲ Ижроия қўмитаси киритилган. Булар сайловни баҳолашда катта тажрибага эга Марказий сайлов комиссиялари раислари ва аъзолари, парламентарийлар, дипломатлар, ҳукумат аъзолари, турли сиёсий партиялар вакилларидир. Ўзбекистонда 2014 йилги сайлов ҳам юксак савияда ўтишига ишонаман.\nМДҲ кузатувчилари миссияси Ўзбекистон Республикаси Олий Мажлиси, халқ депутатлари вилоят, туман ва шаҳар Кенгашларига сайловни кузатиш натижалари ҳақидаги хулосани 22 декабрь куни, яъни сайлов ниҳоясига етгандан сўнг эълон қилади.


“Муносабат”га муносабатлар - Уч илдиз\nКўрсатувдан кейин мушоҳадалар\n«Ўзбекистон» телеканалида намойиш этилаётган «Муносабат» кўрсатуви қай даражада қизиқарли эканлигини мухлисларининг мулоҳазаларидан билиш мумкин.\n25 январь куни соат 18.25 дан 19.30 гача (бирор дақиқага адашаётган бўлсам узр) жонли эфирда намойиш этилган кўрсатувда иштирок этдим. Бу галги кўрсатув журналистика соҳамиз билан боғлиқ масалаю муаммолар ва уларнинг ечимларига бағишланди.\nКўрсатув “саҳна”сида “Халқ сўзи” газетаси бош муҳаррири ўринбосари Шуҳрат Жабборов, “Ўзбекистон овози” ва “Адолат” газеталари бош муҳаррирлари Сафар Остонов бир ёнда, ЎзДЖТУ Халқаро журналистика факультети кафедра мудири Акбар Нурматов, камина ҳамда “Qalampir.uz” интернет нашри раҳбари Қамариддин Шайхов иккинчи ёнда “эксперт”лар сифатида турдик.\nАсосий ўриндиқларда журналистика факультетлари профессор-ўқитувчилари Назира Тошпўлатова, Беруний Алимов, Юлдуз Ортиқова, устоз журналист Анвар Абдувалиев, ижод майдонига эндигина кириб келишаётган ёш қаламкашлар ва талабалар жойлашдилар.\nКўрсатув аввалида бошловчи Қуддус Аъзам шундай огоҳлантирди:\n– Азиз ҳамкасблар! Жонли эфирда намойиш этилаётган кўрсатувмизни томошабинлар қандай зийраклик, синчковлик билан кузатишларини биласизлар. Илтимос, ўзимизни мақташ, ютуқларимизни санашга вақт кетказманг. Ютуғимиз бўлса, уни одамлар яхши билишади. Фаолиятимиздаги камчиликлар ҳақида сўз юритганда уни бартараф этиш юзасидан таклифлар, мулоҳаза, таҳлилий фикрлар билдирилса яхши бўлади…\nСтудияда катта соат миллари эфир вақтига сониялар қолганини кўрсата бошлади ва бошловчимиз одатига кўра “саҳна”га чиқиб келди.\n(Давоми бугун берилади. Сайтимизни кузатиб боринг)\nNext story Islom Karimov – O‘zbekiston mustaqilligining me’mori\nPrevious story Мураббийлар семинар-тренинглари: самара ва натижалар


Жамият 18.06.2019 227\nЁхуд мақсад оддий аҳолини бой қилишми ёки таъминотчини?\n"Банкдан кредит олиб, иссиқхона қурсам дегандим". "Иккита зотли сигир олмоқчиман. Сут-қатиғини сотсак, бузоғини катта қилсак, рўзғорга қўшимча даромад бўларди". "Қўй боқишга шароитим бор. Имтиёзли кредит олиш учун ҳужжатларни тўғрилаяпман" қабилидаги гаплар бугун тез-тез қулоғимизга чалинаётгани айни ҳақиқат.\nДарҳақиқат, яхши яшашга, фаровон ҳаёт кечиришга интилган киши борки, қандайдир қўшимча ишни йўлга қўйиш, тадбиркорлик қилиш, кўпроқ даромад топиш ҳаракатида. Зотан, Президентимиз томонидан аҳолининг тадбиркорлик кўникмасини ошириш, оилавий тадбиркорликни ривожлантириш ва пировард натижада одамларнинг реал даромадларини кўпайтиришга қаратилган қатор фармон ва қарорларнинг қабул қилинаётгани, бу йўлда бор имкониятлар ишга солинаётганидан мақсад ҳам шу.\nШунга мутаносиб, одамларнинг ҳам оилавий тадбиркорликка бўлган қизиқиши кун сайин ортиб бораяпти. Буни тадбиркорлик бошлаш истагидаги юртдошларимиз сони кўплигидан ҳам билиш мумкин.\nВилоят ҳокимлигидан олинган маълумотга кўра, Ўзбекистон Республикаси Президентининг 2018 йил 26 апрелдаги ПҚ-3680, 2018 йил 14 июндаги ПҚ-3856-сонли қарорлари асосида ҳамда "Ҳар бир оила - тадбиркор", "Ёшлар - келажагимиз" дастурлари бошланганидан буён жорий йилнинг 2 май ҳолатида вилоят бўйича ўттиз мингдан ошиқ фуқаро банкдан имтиёзли кредит олиб, қайсидир фаолият турини йўлга қўйган. Бу борада Чироқчи, Нишон, Деҳқонобод ҳамда Қарши туманлари аҳолиси айниқса фаол.\nАлоҳида фаолият турлари бўйича оладиган бўлсак, аҳолида бошқа соҳаларга қараганда чорвачилик, паррандачилик ҳамда иссиқхона қуришга бўлган қизиқиш жуда юқори. Мисол учун, "Ҳар бир оила -тадбиркор" дастури бўйича жорий йилнинг 3 май ҳолатида 2 минг 295 нафар киши зотли қорамол боқиш, 2 минг 800 нафари паррандачилик, 4 минг 594 нафари иссиқхона хўжалиги фаолиятини йўлга қўйган бўлса, 6 минг 967 нафар оила имтиёзли кредит асосида зотли қўй боқишни бошлаган. (Ким билади, уларнинг қанчасида аслида бу фаолият аввалдан бўлгану қанчаси "манфаатли келишув" асосида расмийлаштирилган кредитлар учун энди рўйхатга тушган?).\nБу бежизга эмас. Боиси кўпчилик аҳоли қишлоқ ва маҳаллаларда истиқомат қилади ва уларда ана шу фаолият турини йўлга қўйиш учун имконият, шарт-шароит бор. Қолаверса, деҳқончилик, паррандачилик ёки чорвачилик юртдошларимизга ёт соҳа эмас. Имтиёзли кредит берилаётган экан, шундан фойдаланиб иккита сигир ёки тўрт-бешта қўй олиб боқсам, бундан даромад кўрсам дейди, албатта. Кам фоизли кредит таклиф этилиши улар учун айни муддао.\nАммо бугун имтиёзли кредитлар бериш билан боғлиқ тизим шундай ишламоқдаки, у оддий, кам таъминланган аҳолини бой қилишдан кўра, айрим тадбиркорлар имкониятини янада ошириш учун хизмат қилаётгандек.\nЭътибор қилинг, тегишли низом талабига кўра, кредит олиш учун фуқаро аввалига маҳаллада ташкил этилган кичик ишчи гуруҳга мурожаат этиши керак. Сўнг бу ишчи гуруҳ маҳалла бўйича кредит олувчиларнинг рўйхатини шакллантириб, туман Марказига тақдим этади. Марказ томонидан ижобий тавсифланган лойиҳа эгалари ҳудудда фаолият юритаётган таъминотчи корхоналардан бирини танлаб, шартнома имзолаши мумкин. Кейин барча ҳужжатлар тўпланиб, вилоят ҳокимлиги қошида ташкил этилган ташкилий мувофиқлаштирувчи гуруҳ (вилоят Маркази) томонидан кўриб чиқилади ва маъқулланган лойиҳалар туман Маркази ҳамда тегишли тижорат банкларига тақдим этилади.\nШундан сўнг таъминотчи корхона томонидан кредит олувчига маҳсулот (хизмат) етказиб берилади. Сўнг таъминотчи бажарган иши шартномага мувофиқлиги, сифатлилиги борасида ҳудудий ишчи гуруҳ ҳамда кредит эгасининг ёзма ижобий хулосаларини олиб тижорат банкига келади ва кредит олувчи номига расмийлаштирилган маблағ унинг ҳисоб-рақамига ўтказиб берилади.\nБир қарашда ҳаммаси содда ва шаффоф. Аммо кредит олувчининг танлаш имконияти-чи? Ўрганишларимиз давомида бу борада кўплаб зиддиятли масалаларга дуч келдик.\nАввало, мазкур тартиб бўйича кредит олувчи ҳали оладиган маҳсулотини кўрмасдан туриб шартнома имзолайди. Қачонки ҳамма расмиятчиликлар ортда қолганидан сўнггина маҳсулотдан дарак бўлади. Бу олинган кредит суммасига арзийдими, йўқми, сифати сизни қониқтирадими, қониқтирмайдими, энди кўнишга мажбурсиз.\nТўғри, Низомга кўра, қачонки фуқаро таъминотчи томонидан етказиб берилган маҳсулотнинг сифатидан рози бўлиб, бу ҳақда ёзма хулоса берсагина банк кредитни чиқаради, акс ҳолда йўқ. Лекин, уқуви ҳаминқадар, нарх-наводан бехабар одам қандай қоғозга қўл қўйиб бераётганига ҳам фаҳми етмайди кўп ҳолларда. Шунча югур-югурлардан сўнг иши битганга шукур қилади. Масаланинг миси чиққач эса уни на банк, на таъминотчи тинглайди.\nҒузор тумани Шерали маҳалласида яшовчи ногиронлиги бўлган фуқаро Ҳуснора Тўраеванинг хонадонига ҳам маҳалла ва банк ходимлари келиб, уни оилавий тадбиркорликни йўлга қўйишга ундаган. Қиз аввал товуқ боқиш режасини айтган, сўнг бунга имконияти етмаслигини ўйлаб, икки бош она-бола қўй олишга қарор қилган.\nАммо орадан бир неча кун ўтиб, қизнинг уйига она-бола қўй эмас, балки икки бош қўчқор олиб келишади. Энг қизиғи, она-бола қўйнинг нархи бир ярим миллион, дейилганди, иккита қучқорнинг нархи ҳам шунча экан. (Аслида вилоятдаги барча таъминотчи корхоналар томонидан қўй учун белгиланган нарх бу. Катта-кичиклиги, она-бола ёки ёлғизлигининг фарқи йўқ).\nТабиийки, бу қўчқорлар пулига мос эмаслигини кўрган қиз ва унинг ёлғиз боқувчиси бўлган нафақадаги онаси аввалига уларни олишни рад этади. Кейин эса ширин хаёллар билан "нима бўлса бўлар" қабилида йўл тутиб, қабул қилади. Мутасаддилар ана шу вазиятдан фойдаланиб, қиздан маҳсулотдан рози эканлиги ҳақидаги хатни олади, онасининг раҳмат айтиб қилган дуосини видео тасвирга туширади.\nАммо қўйларнинг нархи ҳаддан ошиқ баландлиги боис, барибир оиланинг бундан кўнгли тўлмайди. Таниш-билишлар ҳам бу пулга маҳаллий бозордан тўртта шундай қўчқор олиш мумкинлигини айтишарди. Ҳуснора яқинлари орқали қўйларни бозорга ҳам чиқариб кўради, аммо ярим нархига-да сўрашмайди. Шундан сўнг банк ходимига телефон қилиб, қўйларни олмаслигини айтади, лекин "энди бунинг иложи йўқ", деган жавобни эшитади.\nБиз билан суҳбатда банк ходими ҳам, маҳалла масъули ҳам бир хил гапни такрорлашди. Бу ногиронлиги бўлган қизнинг руҳий ҳолати тез-тез ўзгариб туриши, ўзига хос инжиқлиги аломати эмиш. Чунки, қўйни олган вақти у жуда хурсанд бўлган, онаси раҳмат айтиб, узундан-узоқ дуо қилган.\nХўп, шундай ҳам дейлик. Унда бошқалар-чи?\nБиргина Шерали маҳалласининг ўзида беш кам таъминланган оила имтиёзли кредит асосида қўй олган. Аммо шу пайтга қадар икки фуқаро қўйларни қайтарган. Ҳуснора ҳам қайтармоқчи. Масъулларнинг гапига ишонадиган бўлсак, бу ҳолатларнинг барига феъл-атвор сабабми?..\nАслида ўша кишилар ҳисоб-китобни тўғри қилган, бу қўйни боқиб даромад кўролмаслигига ишончи комил бўлган.\nШу маҳаллалик Баҳодир Ҳабибов ҳам оиласига қўшимча даромад келтириш мақсадида имтиёзли кредит олиб, таъминотчи орқали тўртта қўчқор харид қилган. Оила бекаси Зубайда Жумаева ҳовлига мол киргани, яна бир қўшимча даромад олиш имконияти пайдо бўлганидан хурсанд.\n- Бу ишимиздан айниқса, ўғлимнинг севинчи чексиз, - дейди у. - Кеча-кундуз ана шу қўйларнинг олдидан жилмайди. Жуда меҳр билан парваришлаяпти. Шу мол бўлмаса, бекорчиликдан кўча санғиб ҳам юрарди-да. Мен ўғлимга иш топилганига хурсандман.\n"Бу қўчқорларни боқиб, қанча даромад олмоқчисиз?", деган саволимиз эса аёлни ўйга толдирди.\n- Ҳа, нархи анча қиммат. Боқаверайлик-чи, балки ўз пулига бориб қолар, - дейди аёл. Тўғри айтади ҳам, балки ўз танини қоплар, бу ҳолда даромад, фойда ҳақида гапириш эса хаёлпарастликдан бошқа нарса эмасдек.\nМана, ўзингиз ҳисоб-китоб қилиб кўринг. Уларга нари борса 20 килограммдан гўшт берадиган тўртта қўчқор 6 миллион сўмга нархлаб берилган. Уч йил ичида қайтариладиган кредит фоизини ҳам қўшсангиз, ҳар бирининг баҳоси қарийб 1 миллон 800 минг сўмни ташкил этади! Агар бу қўчқорларни 6 ой жуда зўр боқсангиз, қирқ килонинг нари-берисида гўшт бериши мумкин. Ўшанда истеъмолчи қўйларни олган нархи баҳосига сота олиши мумкин. Улар еган ем-хашак, кредит фоизи нима бўлади энди? Бундай ҳолда камбағал бой бўладими ёки янада ғарибга айланадими?!\nХўш, таъминотчи корхоналар нимага асосан нарх белгилаяпти ўзи. Нега бозордан 800 минг сўмга олиш мумкин бўлган қўчқорни улар бир ярим миллиондан сотишмоқда?\n- Биз Қозоғистондан зотдор қўйларни олиб келаяпмиз, - дейди Ғузор туманидаги "Нозима Абдуллоҳ файз" фермер хўжалиги иш бошқарувчиси Самандар Усмонов. - Биласиз, бошқа давлатдан мол олиб келиш осон иш эмас. Бир "партия" мол олиб келиш учун одамларимиз ҳафталаб юради. Бу жуда қийин иш, йўл узоқ. Барча харажатларни ҳисоб-китоб қилсангиз, бизга ҳам кўп фойда қолмаётганини тушунасиз.\nБу ўринда бир қатор саволлар пайдо бўлади. Нега имтиёзли кредитга фақат хориждан келтирилган қўйларни олиш керак? Бу борада барча масъуллар бир хил жавоб айтишмоқда: Президент қарорида аҳолига зотдор молларни бериш таъкидланган. Таъминотчига ҳам, тижорат банкига ҳам қўйилаётган талаб шундай.\nАммо олиб келинаётган қўйларнинг ҳақиқатан ҳам зотдор эканлигига қандай кафолат бор? Мисол учун, Германия, Украина ёки Польшадан келтирилаётган наслли сигирлар тегишли паспортга эга ва бунда уларнинг зоти, аниқ ёши, насл хусусиятлари, сотган ташкилот номи ҳақида тўлиқ маълумотлар бор. Қозоғистондан олиб келинаётгани айтилаётган қўйларда бундай эмас. Кўринишидан ҳам ҳеч қандай зотдорга ўхшамайди. Худди ўзимизнинг бозорлардан териб олинган хашаки қўйларни эслатади. Она-бола деб сотилаётган, аслида бир-бирига бегона қўйлар, тумшуғи оқариб, қарилигидан, ориғлигидан мункиллаб қолган совлиқлар чиндан ҳам наслли моллар сифатида қўшни республикадан олиб келинаяптими?!\nХўш, бундай "мурувват"дан ким наф кўради? Жавоб аниқ, на чорва насли яхшилинади, на истеъмолчи жол топади. Фақат бир-икки кишининг чўнтаги қаппаяди, холос.\nШундай экан, бугун статистик рақамларни бўрттириш учун елиб югураётган, бизнинг ҳудуддан мана шунча фуқарога имтиёзли кредит берилди, қўй, товуқ олиб, иссиқҳона қуриб шунча киши оилавий тадбиркорликни йўлга қўйди, дея бонг ураётган мутасаддилар бу ҳақда ўйлаб кўришмас экан, кам таъминланган аҳолининг реал даромадини ошириш борасида бошланган бу ислоҳотлардан катта самара кутиш қийин.


5 март, 2017, 00:49 1135\nУэйн Руни “МЮ” сафида ўтказган ўйинлар сони бўйича 6-ўринга кўтарилиб олишга муваффақ бўлди. Шу муносабат билан эса биз “қизил иблислар” сафида энг кўп ўйин ўтказган футболчилар билан сизларни таништиришни мақсад этдик.\n6. Уэйн Руни – 550 та ўйин\n2004 йилда “Эвертон”дан сотиб олинган Руни 13 йил ичида “МЮ” афсонасига айланиб улгурди. Бу вақт оралиғида 550 та ўйинда майдонга тушган Руни рақиблар дарвозасини 250 бор ишғол этишга эришади. Уейн “қизил иблислар” тарихидаги энг яхши тўпурар эканини кўпчилик билса керак. Умуман Руни Манчестердаги 13 йилда жамоа билан 15 та совринни қўлга киритишга муваффақ бўлган.\n5. Гарри Невилл – 602\nГарри Невилл “МЮ” сафида оз эмас, кўп эмас 692 та ўйинда майдонга тушади ва рақиблар дарвозасини 7 бор аниқ нишонга ола билади. Бунча ўйин ўтказиш учун эса Гаррига 19 йил керак бўлди. Ҳозирда телевиденияда экспертлик қилаётган Невилл “манкунианлар” билан 20 та титулни қўлга киритади.\n4. Билл Фоулкс – 688\n50-70 йилларда фаолият юритган Фоулкс ҳам бутун фаолиятини “МЮ”да ўтказади. “Олд Траффорд”да 18 мавсум тўп сурган Фоулкс бу вақт оралиғида 688 та ўйинда майдонга тушади. Умуман Фоулкс “қизил иблислар” билан 10 та совринга эга чиққан.\n3. Пол Скоулз – 718\nСкоулз ҳам Фоулкс хамда Невилл сингари клуб тарбияланувҳcиси саналади ва бутун фаолиятини “Манчестер Юнайтед”га бағишлайди. 1993 йилда дебют қилган Пол 2012 йилда футболчилик фаолиятини якунлаган бўлсада, жамоадаги жароҳатлар сабаб яна катта футболга қайтади. Шундай қилиб умумий ҳисобда 20 йил “МЮ” сафида тўп сурган Скоулз 25 та титулни қўлга киритишга муваффақ бўлган.\n2. Бобби Чарльтон – 758\nСер Бобби Чарльтон ҳам гвардиячилар, ҳам клуб тўпурарлари орасида иккинчи ўринни эгаллаб турибди. Чарльтон 17 мавсум “МЮ” сафида тўп сурган ва 758 та учрашув ўтказиб 249 гол киритишга муваффақ бўлган.\n1. Райан Гиггз – 963\n1991 – 2011 йилларда тўп сурган Гиггз “Юнайтед” сафида энг кўп ўйин ўтказган футболчи саналади. Бундан ташқари, Гиггз ҳисобида “МЮ” либосида киритилган 168 та гол борлигини ҳам айтиш жоиз. 24 йил “Олд Траффорд”да тўп сурган уэльслик собиқ футболчи клуб билан 35 та титулни қўлга киритишга муваффақ бўлган.


Кейинги йилларда ҳудудларда уйма-уй, хонадонма-хонадон юриб, одамлар билан яқиндан мулоқотда бўлиш, уларнинг яшаш шароити, турмуш тарзидан келиб чиқиб, бевосита ўзлари билан бамаслаҳат мавжуд муаммоларни ҳал қилиш депутатларимиз фаолиятининг асосий мезонига айланди.\nБугун халқ вакиллари ҳар бир туман ва шаҳарга, керак бўлса, чекка-чекка қишлоқ ва овулларгача кириб бориб, аҳоли билан яқиндан мулоқот қилмоқда, одамларнинг дардини эшитиб, тўпланиб қолган муаммоларни ҳал этмоқда.\nХалқ вакили дастлаб ҳудудда аралаш кураш бўйича ўтказилган ЎзЛиДеП кубоги мусобақасида қатнашиб, мамлакатимизда жисмоний тарбия ва оммавий спортни ривожлантириш, ёш авлодни ҳар томонлама соғлом ва баркамол қилиб вояга етказиш, халқаро спорт майдонларида Ватанимиз шарафини муносиб ҳимоя қилишга қодир спортчиларни тарбиялаш, уларни қўллаб-қувватлаш борасида кенг кўламли ишлар амалга оширилаётгани таъкидлади.\nУрганч, Хива туманлари ва Урганч шаҳридан 7-18 ёшгача бўлган спортчилар ўзаро беллашган мусобақада ҳар бир вазн тоифаси бўйича ғолиблар аниқланди.\nМусобақа якунида ғолиб ва совриндорлар партия Хоразм вилоят Кенгаши ҳамда Олий Мажлис Қонунчилик палатаси депутати Абдулла Рўзметов томонидан диплом ва эсдалик совғалари билан тақдирланди.\nМазкур учрашувлар доирасида халқ вакили “Халқпарвар комиссия” аъзолари билан биргаликда уй-жойлар қуриш учун ер участкаларини ажратиш, қурилиш ишларини ўз вақтида ва сифатли амалга ошириш, субсидия ажратиш, уй-жой шароитларини яхшилашга муҳтож фуқаролар рўйхатини шакллантириш борасидаги ишлар устидан депутатлик назоратини ўрнатиш мақсадида Ғойбу қишлоғи “Чўлобод” маҳалласи ҳудудида қурилаётган уй-жойларнинг қурилиш жараёни билан танишди.\nБешта 240 хонадонли кўп қаватли турар-жойлар давлатимиз раҳбарининг 2021 йил 11 мартдаги “Бозор тамойилларига асосланган ипотека кредитларини ажратиш орқали аҳолини уй-жой билан таъминлашга оид қўшимча чора-тадбирлар тўғрисида”ги фармонига мувофиқ “Ирдимизон қурилиш” хусусий корхонаси томонидан қурилмоқда. Мазкур уй-жойлар мустақиллик байрами арафасида фойдаланишга топширилиши режалаштирилган.\nДепутат А.Рўзметов ўрганишлари давомида Бекобод қишлоғи Қўнғирот маҳалласи ҳудудида ҳомийлик асосида қурилаётган уй-жойларнинг қурилиш жараёни билан ҳам қизиқди. Ушбу турар жойлар “Аёллар дафтари”га киритилган нотурар жойларда истиқомат қилаётган, ўзининг ёки биргаликда яшовчи оила аъзолари номида турар жой мавжуд бўлмаган 3 нафар хотин-қизга берилиши режалаштирилган.\nХалқ ноиби сайловчилар билан мулоқотлари давомида Чоткўпир қишлоғи Орзу маҳалласида икки нафар фарзанди билан ижарада яшовчи Ш.Қурбанова хонадонида ҳам бўлди. Суҳбат жараёнида фуқаронинг мурожаати тегишли тартибда ўрганиб чиқилиб, мутасадди ташкилотлар билан биргаликда ҳал этиш чоралари кўрилди.\n– Одамлар билан яқиндан мулоқотда бўлмасдан туриб, фақат қоғозларда қайд этилган маълумотлар билан жойларда кечаётган ижтимоий-иқтисодий жараёнларга, мавжуд муаммоларга баҳо бериб бўлмайди, – дейди парламент қуйи палатаси депутати А.Рўзметов. – Шу боис, учрашувларимиз давомида ҳар бир мурожаатни жойига чиқиб ўргандик, мутасаддилар билан биргаликда уларга ечим топиш чораларини кўрдик. Чунки халқ билан мулоқотни йўлга қўйишда ҳисобот учун ишлаш эмас, балки одамларни ўйлантираётган масалаларга ечим топиб, натижа учун ишлаш керак.\nХалқ вакили шунингдек, Урганч шаҳридаги бир қатор маҳаллаларда бўлиб, сайловчиларни қийнаб келаётган муаммоларни тинглади, аксарият масалалар жойида ҳал этилган бўлса, ечими вақт талаб қиладиган мурожаатлар назоратга олинди.\nКўришлар сони: 359


Президент Шавкат Мирзиёев ҳаял-қызларды байрам менен қутлықлады » KarInform\nӨзбекстан Республикасы Президенти Шавкат Мирзиёев елимиз ҳаял-қызларын байрам менен қутлықлап, оларға терең ҳүрмет ҳәм ең жақсы тилеклерин билдирди.\n- Бүгинги қуўанышлы әйяямда дүньяда «пидайы» деген сөзге ең мүнәсип болған Ана образы алдында тәжим етемиз. Өмиримиз қуўанышы, шаңарағымыздың көрки болған әзиз ҳаял-қызларымыздың мәнзилине ең жақсы тилеклеримизди тилеймиз. Ҳаял образы Жаратқанның теңсиз әжайыбаты болып келген ҳәм бәрқулла сондай болып қалады, - деди мәмлекетимиз басшысы.\nИлажда усы жоқары дәрежели сыйлықлар салтанатлы түрде тапсырылды.\n- Сизлердиң усындай болып ашылып, өмирден разы болып жүриўиңиз ушын, сизлердиң бахыт-ығбалыңыз ушын бәрқулла шын кеўилден хызмет етиўге тайынбыз. Мине усындай қуўанышлы күнлеримиз көп болыўын қәлеймиз, - деди Президент.


Коронавируснинг "Бразилия" тури: мутацияга учраган вируснинг янги хавфи\n12 Aprel 21:26 COVID-19\nБРАЗИЛИЯ бразилиялик штамм ВАКЦИНА КОРОНАВИРУС МУТАЦИЯ ТАРҚАЛИШ\nБразилияда коронавирус инфекциясининг янги тури авж олмоқда.\nЯнвар ойи бошларида ушбу мамлакатда ковид-19 қурбонлари сони кунига минг кишидан ошмаган ва март охирига келиб статистика ўзгарган.\nБугунги кунда у ерда кунига уч мингдан ортиқ одам COVID-19 касаллигидан вафот этмоқда ва юқумли касалликларнинг 90% P.1 вариантида.\nБразилияда кунлик коронавирус инфекцияларининг аниқ сонини аниқлашнинг имкони бўлмади. Аммо битта нарса аниқ: 200 миллиондан ортиқ аҳолиси бўлган мамлакатда пандемия бутунлай назорат остидан чиқарилган.\nP.1 варианти нафақат Бразилияда, балки кенг тарқалган. Шунингдек, у Мексика, Колумбия, Белгия ва Швецияда ва бошқа бир қатор мамлакатларда учрайди.\nP.1 штамми ҳақида нималар маълум?\nЯнги P.1 варианти биринчи бўлиб Бразилиянинг Манаус шаҳрида 10-январ куни пайдо бўлди. Унда 17 та мутатсия мавжуд. Асосий мутациялардан бири бу T484K мутациясидир ва ҳам энг хавфли ҳисобланади: олимлар вирусни иммунитет реакциясидан халос бўлишига ёрдам берадиган айнан шу мутация, ҳатто коронавирус инфекциясини юқтирганлар ҳам яна юқтиришлари мумкин. .\nПандемиянинг биринчи тўлқини пайтида Манаусга коронавирус жиддий зарба берди. Шифокорлар подада олинган иммунитет вирус тарқалишини секинлаштиради деб умид қилишди. Аммо уларнинг умидлари оқланмади: инфекцияларнинг янги тўлқини Манаусни урди.\nБразилия вариантини юқтирганда касаллик оғирроқми ўтадими?\nP.1, уни юқтирган одамларда касаллик SARS-CoV-2 нинг асл нусхасини юқтиришдан кўра оғирроқ эмаслигини таъкидлайди. Бироқ, бу ҳақда ҳали расман тасдиқланган маълумотлар йуқ. Фақат битта нарса аниқ — Бразилия вируси жуда юқумли. Бразилияда бу факт соғлиқни сақлаш тизимининг ҳаддан ташқари юкланишига олиб келди.\nДеярли барча ҳарбий хизматчилар ковидга қарши эмланган\nМавжуд бўлган P.1 вакциналари қанчалик самарали?\nP.1 га қарши эмлашларнинг ҳақиқий самарадорлиги ҳали ўрганилмаган. Айни пайтда AstraZeneca ва BioNTech/Pfizer лаборатория тадқиқотлари натижалари шуни кўрсатдики, ушбу вакциналар ёрдамида яратилган антителлар коронавируснинг Бразилия штаммини зарарсизлантиришга қодир. Бироқ, дастлабки тадқиқотлар шуни кўрсатадики, улар P.1 га нисбатан бошқа коронавирус вариантларига қараганда самарасиз.\nРоссия коронавирусга қарши янги вакцинани синовдан ўтказа бошлади\nКоронавирус инфекцияси касаллиги тўғрисидаги расмий маълумот


Футболчилар нега ўйин олдидан майдонга болалар билан чиқишади?\n16:00 / 18.06.2016\nБарчамизга маълум, нуфузли футбол мусобақалардаги баҳс бошланиши олдидан ўтказилувчи мадҳия ижроси пайтида миллий терма жамоа вакиллари майдонга ёш болалар билан бирга чиқиб келишади. Бу кўҳна анъана замирида спортдаги авлодлар алмашинуви кетма-кетлиги фалсафаси ётади.\nЁш футболчиларнинг майдонга чиқиши, улар ва минглаб тенгқурларини машғулотларда тинимсиз шуғулланиб миллий терма жамоа либосини кийишга интилишлари учун омил бўлиб хизмат қилиши аниқ. Бундан ташқари, болаларни шу йўл билан маҳобатли стадион ва минглаб мухлислар эътиборида бўлиб ўзини йўқотиб қўймасликка ҳам ўргатишади.


124-сон 08.05.2013. Узлуксиз таълим тизимининг чет тиллар бўйича давлат таълим стандартини тасдиқлаш тўғрисида\nБИТИРУВЧИЛАР ЭГАЛЛАГАН БИЛИМ, КЎНИКМА ВА МАЛАКА ДАРАЖАЛАРИГА ҚЎЙИЛАДИГАН ТАЛАБЛАР\nЧЕТ ТИЛИ БЎЙИЧА A1 ДАРАЖА БИТИРУВЧИЛАРИ ТАЙЁРГАРЛИГИ ДАРАЖАСИГА ҚЎЙИЛАДИГАН ТАЛАБЛАР\nЧЕТ ТИЛИ БЎЙИЧА А 2 ВА А 2+ ДАРАЖА БИТИРУВЧИЛАРИ ТАЙЁРГАРЛИГИ ДАРАЖАСИГА ҚЎЙИЛАДИГАН ТАЛАБЛАР\nЧЕТ ТИЛИ БЎЙИЧА В1 ДАРАЖА БИТИРУВЧИЛАРИ ТАЙЁРГАРЛИГИ ДАРАЖАСИГА ҚЎЙИЛАДИГАН ТАЛАБЛАР\nЧЕТ ТИЛИ БЎЙИЧА В1+ ДАРАЖА БИТИРУВЧИЛАРИ ТАЙЁРГАРЛИГИ ДАРАЖАСИГА ҚЎЙИЛАДИГАН ТАЛАБЛАР\nЧЕТ ТИЛИ БЎЙИЧА В2 ДАРАЖА БИТИРУВЧИЛАРИ ТАЙЁРГАРЛИГИ ДАРАЖАСИГА ҚЎЙИЛАДИГАН ТАЛАБЛАР\nЧЕТ ТИЛИ БЎЙИЧА С1 ДАРАЖА БИТИРУВЧИЛАРИ ТАЙЁРГАРЛИГИ ДАРАЖАСИГА ҚЎЙИЛАДИГАН ТАЛАБЛАР\nЎзбекистон Республикаси Президентининг «Чет тилларни ўрганиш тизимини янада такомиллаштириш чора-тадбирлари тўғрисида» 2012 йил 10 декабрдаги ПҚ-1875-сон қарорини бажариш юзасидан Вазирлар Маҳкамаси қарор қилади:\n1. Узлуксиз таълим тизимининг чет тиллар бўйича давлат таълим стандарти «Чет тиллари бўйича таълимнинг барча босқичлари битирувчиларининг тайёргарлик даражасига қўйиладиган талаблар» 1-иловага мувофиқ тасдиқлансин.\nУзлуксиз таълим тизимининг чет тиллар бўйича давлат таълим стандарти «Чет тиллари бўйича таълимнинг барча босқичлари битирувчиларининг тайёргарлик даражасига қўйиладиган талаблар» 2013-2014 ўқув йилидан бошлаб босқичма-босқич амалиётга жорий этилсин.\n2013 йил 8 май,\nВазирлар Маҳкамасининг 2013 йил 8 майдаги 124-сон қарорига\nсистемы непрерывного образования Республики Узбекистан\nТаълимнинг барча босқичлари битирувчиларининг чет тиллари бўйича\nтайёргарлик даражасига қўйиладиган\nк уровню подготовленности выпускников всех ступеней\nЎзбекистон Республикасининг «Таълим тўғрисида», «Кадрлар тайёрлаш миллий дастури тўғрисида»ги қонунлари;\nЎзбекистон Республикаси Президентининг «Чет тилларни ўрганиш тизимини янада такомиллаштириш чора-тадбирлари тўғрисида» 2012 йил 10 декабрдаги ПҚ-1875-сон қарори;\nЎзбекистон Республикаси Вазирлар Маҳкамасининг «Умумий ўрта таълим давлат стандартларини тасдиқлаш тўғрисида» 1999 йил 16 августдаги 390-сон ва «Ўрта махсус таълим давлат стандартларини тасдиқлаш тўғрисида» 2000 йил 16 октябрдаги 400-сон қарорлари;\n— O`z DSt 1.0:1998. Ўзбекистон Республикаси давлат стандартлаштириш тизими. Асосий қоидалар;\n— O`z DSt 1.1:1992. Ўзбекистон стандартлаштириш тизими. Давлат стандартларини ишлаб чиқиш, келишиш, тасдиқлаш ва давлат рўйхатидан ўтказиш тартиби;\n— O`z DSt 1.9:1995. Ўзбекистон Республикаси стандартлаштириш давлат тизими. Тармоқ стандартларини ишлаб чиқиш, келишиб олиш, тасдиқлаш ва рўйхатга олиш тартиби;\n— O`z DSt 1157:2008. Ҳужжатларни унификациялаштириш тизими. Ташкилий-фармойиш ҳужжатлар тизими. Ҳужжатларни расмийлаштиришга бўлган талаблар.\nУмумевропа халқаро стандарти даражалари\nЎрта махсус ва касб-ҳунар таълими\nМазкур стандарт асосида чет (инглиз, француз, немис ва бошқа тиллар) тиллари бўйича таълим муассасаси хусусиятларини инобатга олган ҳолда давлат аттестацияси учун назорат-баҳолаш кўрсаткичлари, ўқув дастурлар ишлаб чиқилади ва тегишли вазирликларнинг буйруқлари билан тасдиқланади.\nЧет тили коммуникатив компетенцияси – ўрганилаётган чет тили бўйича эгаллаган билим, кўникма ва малакаларни мулоқот жараёнида қўллаш қобилиятидир.\nСоциолингвистик компетенция сўзловчининг бирор бир нутқий вазият, коммуникатив мақсад ва хоҳиш-истагидан келиб чиққан ҳолда керакли лингвистик шакл, ифода усулини танлаш имконини яратади. Социолингвистик компетенция ижтимоий-маданий компетенцияни ўз ичига олиб, аутентик нутқнинг миллий хусусиятларини: ўзи яшаётган мамлакатнинг урф-одатлари, қадриятлари, маросимлари ва бошқа миллий-маданий хусусиятларни билиш ҳамда тили ўрганилаётган мамлакат билан таққослаган ҳолда тақдим эта олиш қобилиятини кўзда тутади.\nБитирувчиларнинг чет тиллар бўйича эгаллаган билим, кўникма ва малака даражаларига қўйиладиган талаблар таълим мазмунига мувофиқ ишлаб чиқилган, умумий ўрта таълим, ўрта махсус, касб-ҳунар ва олий таълим бўйича узвий бўлиб, нутқ кўникма ва малакаларнинг дескрипторлари «can do» мазмунида тасвирланган ҳамда керакли жойларда грамматика, лексика, фонетика ва орфография билан тўлдирилган. Халқаро стандартларга мослаштириш мақсадида нутқ кўникма ва малакаларнинг дескрипторлари чет тилларни билишнинг умумевропа тизимига ўзаро боғлиқ ҳолда олинди ҳамда улар содда ва тушунарли шаклда берилди. Битирувчилар эгаллаган билим, кўникма ва малака даражаларига қўйиладиган талаблардан келиб чиқиб, дескрипторлар\n— ҳар бир даражани тўлиқ эгалланганликни таъминлаш учун таълимнинг барча босқичида ўқув дастурлари ва дарсликларни ишлаб чиқишда тузувчилар томонидан инобатга олиниши,\n— Ўзбекистон Республикасида таълимнинг барча босқичлари битирувчиларининг давлат аттестацияси учун баҳолаш мезонларини ишлаб чиқишда назарда тутилиши лозим.\nТинглаб тушуниш Тинглаш учун мўлжалланган матнлар.\nГапириш Диалогик нутқ.\nЎқиш Фақат ўзлаштирилган тил материалидан ташкил топган қисқа матнлар.\nЁзиш Ҳуснихат, орфография.\nГрафика ва орфография\nФонетик компетенция Товушларни гапда ва якка ҳолда эшитганда фарқлай олиш.\nЛексик компетенция Мавзуга оид сўзларни содда матнларда тўғри ишлата олиш.\nГрамматик компетенция Сўз туркумлари.\nЎқиш Таниш мавзуларда маълумот берувчи матнларнинг асосий мазмунини тушуна олади.\nЁзиш Шахсий содда хабарларни (табриклар, қайдлар, электрон хатлар) ёза олади.\nЛексик компетенция Ўзлаштирилган лексик воситаларни контекст (матн)да қўллай олади.\nГрамматик компетенция Коммуникатив вазиятларда содда грамматик ва синтактик тузилмаларни қўллай олади.\nСўз ва сўз бирикмаларини «ва» боғловчиси билан боғлай олади.\nЛингвистик компетенция Нутқий компетенция Тинглаб тушуниш Тинглаб тушуниш.\nЎқиш Ўрганилган ва ўрганилаётган тил материалидан ташкил топган қисқа матнларни ўқиш.\nЁзиш Шахсий хатлар (қисқа хабарлар, табриклар, эслатмалар, хатлар ва ҳоказолар)ни ёзиш.\nТил компетенцияси Графика ва орфография Пунктуация ва орфография қоидаларини ўрганишни такомиллаштириш.\nФонетик компетенция Товушларни гапда ва якка ҳолда тинглаганда фарқлай олиш.\nЛексик компетенция Мавзуга оид сўзларни оддий матнда тўғри ишлата олиш.\nКомпетенция Билиш ва қўллай олиш\nЛингвистик компетенция Нутқий компетенция Тинглаб тушуниш А2\nТил компетенцияси Фонетик компетенция\nСўз бирикмалари ва қўшма гапларни «аммо», «ва», «чунки» каби содда боғловчилар билан боғлай олади.\nЛингвистик компетенция Нутқий компетенция Тинглаб тушуниш Касбга оид ихтисослашган аутентик ва ярим аутентик дискурслар.\nАввалги даражаларда ўзлаштирилган грамматик материални оммавий ва касб-ҳунарга оид контекстларда етарли даражада тўғри қўллаш (феъл замонлари, модал сўзлар, сифат ва равишнинг қиёсий даражалари, детерминантив сўзлар, предлоглар ва ҳоказо).\nСўзловчини гапини бўлиш, аниқлик киритиш, нутқни секинлаштиришга ундаш ва бошқа стратегиялар.\nШахсий қизиқиш ёки касбга оид кундалик воқеалар ва дастурлар ҳақидаги телерадио янгиликлар секин, бироқ равон гапирилганда уларнинг асосий мазмуни ва ғоясини тушуна олади.\nРасмий суҳбатда, масалан ишга жойлашиш ёки степендия олиш учун бўладиган суҳбатда олдиндан кутса бўладиган саволларга жавоб бера олади.\nКасб-ҳунарга оид мавзудаги саволлар бера олади ва уларга жавоб қайтара олади.\nЁзиш Шахсий ва касбий контекстларда қайдлар ва хабарлар ёзиб, уларнинг шошилинчлиги, муҳимлиги ёки зарурлигини ифодалай олади.\nЛексик компетенция Касб-ҳунарга оид луғат бойлигидан фаол фойдалана олади.\nГрамматик компетенция Коммуникатив мақсадларда зарур бўладиган чет тили грамматикасининг барча асосий элементларини таний олади ва улардан тўғри фойдалана олади.\nМавзулар Кундалик ҳаётга оид мавзулар (шахсий маълумот, оила ҳақида маълумот, бўш вақтни ўтказиш ва ҳоказо).\nТайёрланган мавзуда суҳбатда иштирок этиш (интервью, маълумотни тўғрилигини текшириш ва тасдиқлаш).\nЎқиш Газеталар, журналлар, даврий матбуот нашрларини.\nЁзиш Иш юритишга оид хатлар.\nЛексик компетенция Сўз ясалиши.\nГрамматик компетенция Аввалги даражада ўзлаштирилган грамматик материални оммавий ва касб-ҳунарга оид контекстларда тўғри ишлатиш (феъл замонлари, модал сўзлар, сифат ва равишнинг қиёсий даражалари, детерминантив сўзлар, предлоглар ва ҳоказо).\nСоциолингвистик компетенция Ўзбекистон ва тили ўрганилаётган мамлакатлар халқлари маданиятлари ҳақида тасаввурга эга бўлиш ҳамда баъзи масалаларнинг тилга боғлиқлигини англаш, масалан, саломлашиш одоби, мурожаат шакллари, асосий хушмуомалалик нормалари ва ҳоказо.\nПрагматик компетенция Тақдимот қилиш кўникмаларини ривожлантириш.\nСўзловчини гапига аралашиш, аниқлик киритиш секин гапиришга ундаш, уларни бошқача ифодалаш ва тўлдириш.\nЎз қизиқишлари доирасидаги теле ёки радио дастурлар ва бошқа манбаларни тинглаб, асосий маълумотларни тушуна олади.\nЎқиш Каттароқ матнларни ўқий олади, матннинг турли қисмларидан тегишли маълумот йиға олади.\nЁзиш Маъруза пайтида ўзи фойдаланиши учун етарли даражада аниқ бўлган қайдлар қила олади.\nТил компетенцияси Фонетик компетенция Дарак, сўроқ, бўлишсиз, буйруқ гапларда ритм ва интонациядан фойдалана олади, гапни маъно бўлакларига ажрата олади.\nЛингвистик компетенция Нутқий компетенция Тинглаб тушуниш Маърузалар, тақдимотлар, мунозараларни.\nЎқиш Ёзишмалар, хабар, хатлар ва электрон хатлар.\nЁзиш Ёзишмалар (хатлар ва хабарлар).\nЛексик компетенция Касбий лексика ва атамаларини, умумий қисқартмаларни кенгайтириш.\nГрамматик компетенция Ўтилган грамматик материал (феъл замонлари, модал феъллар, сифат ва равишларнинг қиёсий даражалари, детерминантив сўзлар, предлоглар ва ҳоказо)ни кундалик ва соҳадаги контекстларда тўғри қўллай олиш.\nМулоқот жараёнида нутқни бўлиш, аниқлик киритиш, бошқача талқин этиш, жумлаларни тузатиш, тўлдириш ва бошқа стратегиялари.\nЛингвистик компетенция Нутқий компетенция\nКасбий соҳаларига оид каттароқ ҳажмдаги мақола ва маърузалардан тегишли маълумотни ажрата олади.\nТил компетенцияси Ёзиш Махсус номалар ёза олиш (бизнес хатлари, электрон хатлар).\nЗарур ҳолда ўз соҳалари бўйича битирув малакавий иш ёза олади.\nТинглаш Кенг қамровли мавҳум ва мураккаб мавзудаги матнларни тушуниш.\nГапириш Оғзаки мулоқот (диалогик нутқ).\nЛексик компетенци Кенг кўламдаги сўз бойлиги, идиоматик ва оғзаки нутқ иборалари.\nГрамматик компетенция Коммуникатив компетенциянинг асосий қисми бўлган мазмунини ёритиб берувчи мураккаб гаплар.\nЛингвистик компетенция Нутқий компетенция Тинглаб тушуниш Ўз мутахассислик соҳаларига оид бўлмаган мавҳум ва мураккаб мавзулардаги кенг кўламли нутқ намуналарини айрим ноаниқ жиҳатларини ойдинлаштириб олиш зарурати туғилса, сўзловчининг талаффузи ноаниқ ёки тил шеваси нотаниш бўлган ҳолларда ҳам тушуна олиш.\nКенг қамровли, тилнинг айрим ностандарт ишлатилиш ҳолларини ҳам ўз ичига олган аудио тасма ва ахборот материалларини тушуна олиш ва сўзловчилар ўртасидаги нозик тафсилотлар ва муносабатларнинг муҳим жиҳатларини аниқлай олиш.\nФильмлардаги сленг ва идиоматик ибораларнинг ишлатилишини аксарият қисмини тушуна олиш.\nГапириш Оғзаки мулоқот (диалог).\nЎз мутахассислик соҳаларига оид бўлмаган мавҳум ва мураккаб мавзулардаги кенг кўламли нутқларни етарли даражада ойдинлаштириб олиш зарурати туғилган ҳолда сўзловчининг талаффузи ноаниқ ёки тил шеваси нотаниш бўлган ҳолларда ҳам батафсил тушуна олиш.\nЎқиш Ўз мутахассислик соҳаларига оид ёки оид бўлмаган бирмунча узун ва мураккаб матнларни қийин жойларини қайта ўқиш имконияти берилган ҳолатда батафсил тушуна олиш.\nВебсайт ёки журналлардан ўз мутахассислик соҳаларига оид тегишли тафсилотларни ола билиш.\nЁзиш Мураккаб мавзулардаги матнларни бирламчи масалаларга урғу берган ва иккиламчи масалаларни етарли тарзда кенгайтирган ҳолда ёрита олиш, асосли ва ўринли мисоллар келтира олиш, ҳамда мос равишда якунлаб, хулоса ёза олиш.\nТил компетенцияси Фонетик компетенция Интонацияни ўзгартириш ва гап урғусини тўғри қўйиш орқали мазмуннинг турлича талқинини ифодалай олиш.\nЛексик компетенция Кенг кўламли сўз бойлигига эга бўлган ҳолда мулоқотдаги бўшлиқларни тўлдира олиш (кам ҳолларда зарур ибораларни топа олмаслик ёки ўзини мулоқотдан олиб қочиш стратегияларини қўллаш).\nГрамматик компетенция Мунтазам равишда грамматик жиҳатдан тўғри ва хатолардан бирмунча ҳоли фикрларни қўллай олиш.\nИжтимоий мавзулар (масалан, теварак-атроф билан ижтимоий муносабатлар, жинс масалалари, ижтимоий тенглик, маданий қадриятлар, толерантлик ва ҳоказо).\nИлмий тадқиқотга оид мавзулар (халқаро лойиҳалар, илмий тадқиқот этикаси, интеллектуал бойлик, раҳбарлик ва бошқарув, муаллифлик ҳуқуқи)\nКенг кўламдаги идиоматик иборалар ва оғзаки нутқ намуналарига бой аудио тасмалар, ахборот ва оммавий эълонлар (масалан, темир йўл вокзали, спорт майдончасидаги эълонлар).\nЛингвистик компетенция Нутқий компетенция Тинглаб тушуниш Ўз мутахассислик соҳаларига оид бўлмаган абстракт ва мураккаб мавзулардаги кенг кўламли нутқларни айрим жиҳатларини ойдинлаштириб олиш зарурати туғилса, айниқса сўзловчининг талаффузи ноаниқ ёки тил диалекти нотаниш бўлган ҳолларда ҳам тушуна олиш.\nКенг кўламли нутқларни аниқ тузилмаган ҳолларида ҳам тушуниш ва улардаги очиқ ойдин ва яширин фикрларни ҳам етарли даражада англай олиш.\nКенг қамровли, тилнинг айрим ностандарт ишлатилиш ҳолларини ҳам ўз ичига олган аудио тасма ва ахборот материалларини тушуна олиш ва сўзловчилар ўртасидаги бирмунча яширин қарашлар ва муносабатлар, кичик деталларнинг ҳам муҳим жиҳатларини аниқлай олиш.\nИлмий ва соҳага оид конференция, давра суҳбатлари, мунозара (жонли ёки воситали)ларда мулоқотни бошлаш, олиб бориш ва якунлай билиш.\nЎз мутахассислик соҳаларига оид ёки оид бўлмаган кенг кўламли бирмунча узун ва мураккаб матнларни услубий жиҳатлари, очиқ ойдин ёки бирмунча яширин баён этилган фикрларни аниқлаган ҳолда тушуна олиш.\nКичик деталларнинг ҳам муҳим жиҳатлари, қарашлар, очиқ ойдин ёки бирмунча яширин баён этилган фикрларни ҳам аниқлай олиш.\nЎз мутахассислик соҳаларига оид вебсайт ёки журналлардан тегишли тафсилотларни ола билиш\nТил компетенцияси Лексик компетенция\nа) «Умумий ўрта таълим давлат таълим стандартининг таянч ўқув режаси» бўлими ва унга илова қилинган жадвал қуйидаги таҳрирда баён қилинсин:\n«Умумий ўрта таълим давлат таълим стандартининг таянч ўқув режаси\nДавлат ихтиёридаги соатлар 22 24 26 26 30 32 33 34 35 262\n2 2 2 2 3 3 3 3 3 23\n0,5 0,5 0,5 1 0,5 2 5\n22,5 24 26 26 30,5 32,5 34 34,5 37 267\n* «Чет тили» ўқув фани босқичма-босқич 2013-2014 ўқув йилидан 1-синфда, 2014-2015 ўқув йилидан 2-синфда, 2015-2016 ўқув йилидан 3-синфда ва 2016-2017 ўқув йилидан 4-синфда жорий этилади.»\nб) «Ўқувчиларнинг тайёргарлик даражасига қўйиладиган мажбурий минимал талаблар» бўлимининг «1 — 4-синфлар» кичик бўлимига қуйидаги мазмундаги 6-банд қўшилсин:\n«6. Чет тиллар\nкоммуникатив вазиятларда интонация моделларини фарқлай билади ва улардан фойдалана олади;\nсўз ва сўз бирикмаларини «ва» боғловчиси билан боғлай олади;\nфеъл шакллари ва содда пайт равишдошларидан фойдаланган ҳолда гапларни тўғри баён қила олади, ҳикоялар ҳамда воқеаларни тўғри кетма-кетликда гапира олади.»;\n3) «5 — 9-синфлар» кичик бўлимининг 5-банди қуйидаги таҳрирда баён қилинсин:\n«5. Чет тиллар\nУмумий ўрта таълимнинг 5 — 9-синф ўқувчиларининг тайёргарлик даражасига қўйиладиган мажбурий минимал талаблар:\nбаъзи нотаниш сўзларнинг маъносини контекстга қараб аниқлай олади;\nкоммуникатив вазиятларда интонация моделларидан тўғри фойдалана олади ва уларни фарқлай олади;\nсўз бирикмалари ва қўшма гапларни «аммо», «ва», «чунки» каби содда боғловчилар билан боғлай олади;\nфеъл шакллари ва содда пайт равишларидан фойдаланган ҳолда баён қила олади ва ҳикояларни гапириб беришда воқеаларни тўғри кетма-кетликда ифодалай олади.».\n2. Вазирлар Маҳкамасининг «Ўрта махсус, касб-ҳунар таълимининг давлат таълим стандартларини тасдиқлаш тўғрисида» 2000 йил 16 октябрдаги 400-сон қарорида:\nII бўлим 2.5-бандининг 2.5.3 — 2.5.6-кичик бандлари қуйидаги таҳрирда баён қилинсин:\n«2.5.3. Таянч ўқув режаларида умумий 4470 соатдан 80 соати таълим муассасаси педагогик кенгаши қарорига асосан ўқув фанларини ўқитишга ажратилади.\n2.5.4. Ўрта махсус, касб-ҳунар таълими муассасалари ўқувчиларининг умумий ҳафталик юкламалари 54 соатни, шундан 36-38 соати аудитория юкламаси ва 18-16 соат мустақил ишни ташкил этади.\nКасб-ҳунар коллежларида ўқув амалиётини кичик гуруҳларга бўлиб ўқитилиши ишлаб чиқариш таълими устаси лавозимини киритиш меъёри доирасида амалга оширилади.\n2.5.6. Академик лицейлар ва касб-ҳунар коллежлари учун таянч ўқув режаларининг тузилиши 1 — 4-жадвалларда келтирилган.\nАкадемик лицейлари учун таянч ўқув режаси\nКасб-ҳунар коллежлари учун таянч ўқув режаси\nУмумий юкламаганисбатан фоиз ҳисобида\nҲ а ф т а л а р\n— Шахс ва жамият\n(рус (ўзбек), хорижий тиллар, информатика ва ахборот технологиялари ва махсус фанлар)\n36 — 38 36 — 38 36 — 38\nНутқ маданияти ва давлат тилида иш\n660 120 280 260\n648 — 360 288\n4390 1460 1470 1460\n4470 1490 1490 1490\nИзоҳ: Намунавий ўқув режаларини ишлаб чиқишда тайёрлов йўналишларининг хусусиятларидан келиб чиқиб, ҳафталик ўқув юкламаси соатларини мослаштириш учун умумтаълим фанларига ажратилган соатлар миқдорини 10 соатгача ўзгартириш мумкин.\nўз қизиқишлари доирасидаги теле ёки радио дастурлар Интернет манбаларни тинглаб, асосий маълумотларни тушуна олади;\nрасмий интервьюда, масалан ишга жойлашиш ёки степендия олиш учун бўладиган интервьюда олдиндан кутса бўладиган саволларга жавоб бера олади;\n(В1+) Дарак, сўроқ, бўлишсиз, буйруқ гапларда ритм ва интонациядан фойдалана олади;\nгапни маъно бўлакларига ажрата олади;\nўз соҳаларида кенг тарқалган халқаро ва турдош сўзларни таний олади ва ишлата олади;\n(В1+) Коммуникатив мақсадларда керак бўладиган чет тили грамматикасининг барча асосий элементларини ажрата олади ва улардан тўғри фойдалана олади.».\n(Ўзбекистон Республикаси қонун ҳужжатлари тўплами, 2013 й., 20-сон, 251-модда; 2017 й., 14-сон, 230-модда)


АҚШга кириш учун COVID-19'дан тўлиқ эмланган бўлиш керак — ... - UzNews.uz\n21 октября, 10:58 286 0\nАҚШга кириш учун COVID-19'дан тўлиқ эмланган бўлиш керак — элчихона\nАҚШнинг Ўзбекистондаги элчихонаси мамлакатга кириш тартиби ҳақида маълумот берди.\nЖорий йилнинг 8 ноябрь санасидан бошлаб АҚШга борадиган хорижликлар COVID-19'га қарши тўлиқ эмланганликлари ҳақидаги сертификатни тақдим этишлари керак. Бу ҳақда АҚШнинг Ўзбекистондаги элчихонаси хабар бермоқда.\nКасалликларни назорат қилиш ва олдини олиш марказининг сайтида АҚШга кириш учун FDA томонидан тасдиқланган ёки рухсат берилган ва ЖССТнинг фавқулодда вазиятларда қўллаш рўйхатидаги вакциналар қабул қилиниши тушунтирилган.\nЖССТнинг фавқулодда вазиятларда қўллаш рўйхатига киритилган вакциналар билан мазкур ҳавола орқали танишишингиз мумкин.\nМазкур тартиблар тўғрисидаги батафсил маълумотни travel.state.gov манзили орқали билиб олишингиз мумкин.\nАввалроқ, АҚШнинг Ўзбекистондаги элчихонаси барча турдаги визаларни бериш хизматини қайта тиклагани ҳақида хабар берган эдик.\n29 ноября, 12:43 1602 0


Xiaomi Mi 7 хусусиятлари ва тақдимот санаси ҳақида маълумотлар пайдо бўлди\nXiaomi Mi 6 флагман смартфони жорий йилнинг апрель ойида намойиш этилди. Дебют вақтидан олти ой вақт ўтар-ўтмай, Xiaomi Mi 7 қурилмасининг асосий хусусиятлари ва тақдимот санасига оид маълумотлар пайдо бўла бошлади. Hi-Tech шу ҳақида хабар берди.\nИнсайдерлардан бири Weibo'да Mi 7 флагман смартфони Snapdragon 845 топ чипсетини олиши ҳақида маълум қилган. Шунингдек, тарқалган маълумотларга кўра, у Samsung'нинг 6 дюймли OLED-дисплейи билан жиҳозланади. Трендга мувофиқ, смартфон ҳошиясиз бўлиши ва Home тугмасидан воз кечиши кутилмоқда. Бармоқ излари сканери қурилманинг қайси жойига жойлашиши ҳақида маълум қилинмаган.\nБундан ташқари, Xiaomi Mi 7 6 Гб ва 8 Гб оператив хотирали версияларда тақдим этилиши тахмин қилинмоқда. Хитой компанияси қурилма корпусини шиша ва сополдан тайёрлашда давом этади.\nXiaomi Mi 7 тақдимот санасига келсак, у келгуси йилнинг биринчи чорагида маълум қилинади. Mi 6 смартфони Xiaomi Mi 5 каби апрель ойида намойиш қилинди, бироқ Mi 7 қурилмаси 2018 йилнинг январь-март ойлари оралиғида тақдим этилиши мумкин.\nЯнги қурилма нархи Xiaomi Mi 6 қийматига яқин бўлиши тахмин қилинмоқда.\nSamsung Galaxy S10 қачон тақдим этилиши маълум бўлди\n17:20 / 06.05.2018\nЎзбекистон Ногиронлар Ассоциацияси тақдимоти ўтказилди\n00:43 / 28.03.2018\nЎзбекистонда йиғилган "КАМАЗ" автомобиллари тақдимоти бўлиб ўтди (фотожамланма)


“Тараққиёт стратегияси” маркази маълумотига кўра, 2020 йил 6 ойида маъмурий судлар томонидан биринчи инстанцияда кўриб тамомлаган иш ва материаллар сони 177 463 тани ташкил этди (2019 йилда 205 118 та иш ва материаллар кўриб чиқилган).\n2020 йил 6 ойида фуқаролик ишлари бўйича судлар томонидан биринчи инстанцияда кўрилган ишлар сони 92 348 тани ташкил этди (2019 йилда 91 744 та ишлар кўрилган).\n2020 йил 6 ойида иқтисодий ишлари бўйича судларга келиб тушган ариза ва даъво аризалар сони 56 368 тани ташкил этди (2019 йилда 111 034 та).\nКўрилган ишлар сони 2020 йил 6 ойида 51727 та (2019 йилда 95 418та) шундан, кичик бизнес ва хусусий тадбиркорлик субъектларни ҳуқуқий ҳимоя этишга оид кўрилган ишлар 2020 йил 6 ойида - 14255 та (2019 йилда 15643 та).\nУндирилиши белгиланган маблағ миқдори 2020 йил 6 ойида 2,9 трлн. сўм (2019 йилда 5,8 трлн. сўм) шундан, кичик бизнес ва хусусий тадбиркорлик субъектлари фойдасига ундирилиши белгиланган маблағ миқдори 2020 йил 6 ойида - 824,7 млрд. сўм (2019 йилда 623,8 млрд. сўм).\n2020 йил 6 ойида жиноят ишлари бўйича судлар томонидан биринчи инстанцияда кўриб тамомланган жиноят ишлари сони 13 991 тани (17 251 нафар шахсга) ташкил этди (2019 йилда 14 269 та ишлар кўрилган (18 745 нафар шахсга).\nҲукм чиқарилган ишлар бўйича шахслар сони\nИшлари тугатилган шахслар сони\n2019 йил 6 ойида 63 нафар шахсга.\nОзод этилганлар сони 2020 йил 6 ойида 1455 нафар шахс (2019 йил 6 ойида 1595 нафар шахс).\n2020 йил 6 ойида жиноят ишлари бўйича судлар томонидан ярашув ишларининг кўрилиши сони 3404 тани (3565 нафар шахсга) ташкил этди (2019 йилда 2860 та ишлар кўрилган (3043 нафар шахсга).


Янги Фармон тарғиботи юзасидан брифинг бўлиб ўтди\nЯнги Фармон тарғиботи юзасидан ...\nЮртимизда барча соҳалар сингари божхона тизимида туб ислоҳотлар амалга оширилмоқда.\nХусусан, Юртбошимиз 2020 йил 5 июнь куни «Божхона маъмуриятчилигини ислоҳ этиш ва Ўзбекистон Республикаси давлат божхона хизмати органлари фаолиятини такомиллаштириш тўғрисида»ги ПФ-6005 сонли тарихий Фармонга имзо чекдилар.\nУшбу ҳужжат, 2020-2023 йилларда божхона маъмуриятчилигини ислоҳ қилиш ва Ўзбекистон Республикаси давлат божхона хизмати органлари фаолияти самарадорлигини ошириш Концепциясини амалга ошириш бўйича ишлаб чиқилган “Йўл харитаси” билан 67 та банддан иборат чора-тадбирларни ўз ичига олади.\nУларнинг ижросини таъминлаш орқали қуйидагиларга эришилади. Жумладан:\n- хавф даражаси паст бўлган (яшил йўлакка йўналтирилган) божхона юк декларациясининг автоматик равишда божхона расмийлаштируви тизими босқичма-босқич татбиқ этилади. Бунда:\n- халқаро курьерлик жўнатмаларини расмийлаштириш фақатгина халқаро аэропортларда жойлашган авиа ТИФ божхона постларида амалга оширилиши амалиёти йўлга қўйилади;\n- товар ва транспорт воситаларнинг дастлабки декларациялаш тартиби такомиллаштирилади;\n- божхона органлари ва ТИФ иштирокчилари ўртасидаги муаммоли ҳолатларни камайтирувчи божхона иши соҳасидаги божхона органларида тортишувларни судгача ҳал этиш тартиби жорий этилади;\n- Божхона институтида ТИФ иштирокчилари учун божхона иши бўйича пуллик ўқув курслари, Миллий кинологияда ветеринария соҳасида пуллик хизмат кўрсатиш ташкил этилади;\n- шартнома асосида жисмоний ва юридик шахсларга божхона экспертизасини ўтказиш ҳамда ТИФ ТН кодларини аниқлаш бўйича ҳамда статистик маълумотларни тақдим этиш бўйича хизматлар кўрсатилади;\n- божхона маъмурчилигининг замонавий усулларини қўллаш орқали ТИФ иштирокчиларининг харажатларини қисқартириш эвазига Ўзбекистон Республикасининг халқаро рейтингларда юқори поғонага кўтарилишига муносиб ҳисса қўшиш;\n- илк бора фаолиятимизда пуллик хизматлар кўрсатишнинг янги турлари жорий этилиб, божхона органлари тадбиркорга хизмат кўрсатувчи ёки ёрдам берувчи (бизнес-ҳамкор) идора сифатида ислоҳ қилинади.\nМазкур Фармон мазмун моҳияти шунингдек, пандемиянинг иқтисодиётимизга салбий таъсирини юмшатиш ва тадбиркорлик субектларини қўллаб-қувватлаш мақсадида юртбошимиз томонидан қабул қилинган бир нечта Фармонлар мазмун моҳияти ва ижроси юзасидан Сурхондарё вилояти божхона бошқармаси томонидан вилоят ахборот ва оммавий комуникациялар бошқармаси билан ҳамкорликда брифинг ўтказилди. Брифингда божхона бошқармаси раҳбарияти, тадбиркорлар, жамоатчилик вакиллари ва оммавий ахборот воситалари карантин қоидаларига риоя қилган ҳолда иштирок этдилар.\nТадбирда иштирокчилар божхона соҳасига оид ўзларини қизиқтирган саволларга ҳам соҳа мутасаддилари томонидан жавоб олдилар.\nШу билан бирга, учрашув якунида брифинг иштирокчиларига, божхона соҳасига доир мурожаатлар ва саволлар мавжуд бўлганда, Давлат божхона қўмитасининг қисқа 11-08 рақамли ишонч телефонига ёки бошқарманинг (76) 225-02-26 рақамли ишонч телефонига қўнғироқ қилишлари мумкинлиги эслатиб ўтилди.


Корейс компанияси Тошкентда Ўзбекистон мактабгача таълим...\n20.04.2019 11:38 0 1316\nЎзбекистон президенти Шавкат Мирзиёев Жанубий Кореяга қилган расмий ташрифи чоғида «Буёнг Груп» компанияси билан битим тузилган эди.\nШу битимга кўра, корейс компанияси Тошкентда Ўзбекистон мактабгача таълим масканлари учун 2000 дона замонавий рақамли пианиноларни топширди. Рақамли пианиноларни топшириш маросимида Ўзбекистон мактабгача таълим вазири Агриппина Шин ва «Буёнг Груп» вакили Шин Хён Сок қатнашди.\nЖамият 08/07, 08:46\nЯшнободдаги боғчада кўзбўямачилик бўлганмиди? Вазирлик инкор этди\nТаълим 06/07, 12:24\n«Лукойл» компанияси Ўзбекистонда бир нечта мактабгача таълим ташкилотини қуради\nТаълим 02/07, 13:53\nСамарқандда боғчага ноқонуний қатнайдиган болалар қурилиши битмаган бино ичидан топилди


Nashr qilingan sana: 14.01.2022\n“Ўзбеккўмир” акциядорлик жамиятида “Жаҳолатга қарши − маърифат билан” мавзусида маънавий-маърифий тадбир ташкил этилди.\nЖамият таркибий бўлинмалари раҳбар-мутахассислари иштирок этган тадбирда таниқли сиёсий шарҳловчи Қуддус Аъзамов жаҳон ҳамжамиятида, хусусан, Марказий Осиёда ҳукм сураётган вазият хусусида атрофлича сўзлаб берди.\nТаъкидландики, сўнгги йилларида мамлакатимизда амалга оширилаётган ислоҳотлар ўзининг яхши самарасини бермоқда. Хусусан “Темир дафтар”, “Аёллар дафтари” ва “Ёшлар дафтари”га киритилган фуқароларнинг кучли ижтимоий ҳимояга олинган. Банд бўлмаган аҳоли, айниқса ёшларни иш билан таъминлаш, тадбиркорлик билан шуғулланиши учун шароитлар яратиб бериш борасида қатор давлат дастурлари муваффақиятли амалга оширилмоқда.\nТадбирда сўзга ичққанлар инсон қадри улуғланаётган жаннатмакон юртда шукроналик туйғуси билан яшашимиз, дунёда, ён-атрофимизда кечаётган жараёнларга уйғоқ нигоҳ ташлаб, тинч ва фаровон ҳаётимиз қадрига етишимиз зарурлигини алоҳида таъкидладилар.\nТадбирда унинг иштирокчилари мавзу юзасидан ўзларини қизиқтирган саволларга атрофлича жавоблар олдилар.


Қаршидаги ан-Насафий зиёратгоҳи ақида илми мактабига айлантирилади\n16:30 / 28.07.2017\nМиллатга қувват бўлгулик улкан мерос қолдирган буюк аждодларимиздан бири Абул Муин ан-Насафий “Табсират-ул адилла”, “Ат-тамҳийд ли қавоид ат-тавҳийд”, “Қасийдул қавоид фи илмил ақоид”, “Ал-Ифсод ли ҳадъ ал-илҳод”, “Маноҳиж ал-аиммати фил фуруъ”, “Баҳрул калом” сингари ўнлаб асарлар муаллифидир. Бу асарларда дин масаласида адашганларга тўғри йўл кўрсатилган. Ақида масалалари чуқур илмий таҳлил этилиб, мотуридия таълимотининг моҳияти очиб берилган.\nИслом тарихи бўйича атоқли олим Убайдулла Уватовнинг ёзишича, “Табсиратул адилла”да Насафий яшаган даврда ҳам қисман мавжуд бўлган муътазила оқимининг хато қарашларига далиллар билан исботланган раддиялар келтирилади. Шунингдек, асарда ўша пайтда тарқалган турли-туман фирқалар ва тоифалар ҳамда ғайриисломий гуруҳларга ҳам асосли жавоблар берилади.\n“Қашқадарё” газетаси бўлим муҳаррири\nАбул Муин ан-Насафий


Ўзбекистондаги портлашлар оқибатида 19 киши ҳалок бўлди\n26 феврал 2021, Тошкент вақти: 01:03\nШайбон 29 март куни Тошкентда содир этилган портлашлар юзасидан мамлакат ташқи ишлар вазири Содиқ Сафоев ва Бош прокурор Рашид Қодиров иштирокида матбуот анжумани ўтказилди.\nР.Қодиров келтириб ўтган маълумотларга кўра, дастлаб 28 март куни соат 22:30 да Тошкент шаҳрининг Ҳамза туманида йўл-патруль хизмати ходимлари томонидан “Жигули” русумли автомобиль тўхтатилган. Машина ичида бўлган икки шахс ҳуқуқ-тартибот ходимларига қаршилик кўрсатган. Сўнг улар қўлларидаги сумкаларини ташлаб қочган. Бири воқеа жойида қўлга олинган. Сумкаларда ўнга яқин портловчи мослама борлиги маълум бўлган. 29 март куни тунги соат 1:40 да Яккасарой туманида жойлашган Тошкент тўқимачилик комбинати яқинида бир гуруҳ яхши қуролланган шахслар икки милиция ходимига ҳужум қилган. Отишма вақтида милиционерлардан бири ҳалок бўлган. Иккинчиси оғир аҳволда шифохонага ётқизилган. Жиноятчилар милиционерларнинг қуролларини олиб, воқеа жойидан ғойиб бўлган. Шу куни тонгги соат бешларда пойтахтнинг Мирзо Улуғбек туманидаги “Гулсанам” милиция постига номаълум шахслар қуролли ҳужум уюштирган. Натижада милиция ходимларидан икки нафари ҳалок бўлган. 29 март куни эрталабки соат 8 да Чорсу бозори ҳудудидаги “Болалар дунёси” дўкони эшиги ёнида номаълум камикадзе аёл портлаш содир этган. Бунинг оқибатида 21 киши турли даражада тан жароҳати олган. Уларнинг ўн бир нафари милиция ходимидир. Портлаш туфайли камикадзе аёл, икки милиция ходими ва вояга етмаган бир бола қурбон бўлган.\nБош прокурорнинг билдиришича, эрталабки портлашдан бир қанча вақт ўтгач, бозор ҳудудида яна бир камикадзе ўзини портлатиб юборган. Натижада аёлнинг ўзи ҳалок бўлган. Портлаш туфайли оғир жароҳат олган милиция ходими шифохонада жон берган.\nР.Қодиров Бухоро вилоятининг Ромитан туманида 28 март куни содир бўлган портлашга ҳам аниқлик киритди. Унинг айтишича, бу портлаш террорчиларнинг қўлбола портловчи мослама ясаш чоғида юз берган. Портлаш оқибатида 9 киши ҳалок бўлган. Улар орасида янги туғилган чақалоқ ҳам бор. Умуман олганда, содир бўлган ушбу воқеалар натижасида жами 19 киши ҳалок бўлган. Улардан олти нафари милиция ходимларидир.\nБош прокурор террорчилик ҳаракатлари ва қуролли ҳужумлар “Ҳизб ут-таҳрир” ва ваҳҳобийлик оқимларига алоқадор гуруҳлар томонидан содир этилганини таъкидлади. У жиноятга алоқадор бўлган шахслар тез фурсатда қўлга олинишини маълум қилди.\nТашқи ишлар вазири С.Сафоевнинг таъкидлашича, тегишли тузилмалар мамлакатда фаолият кўрсатаётган дипломатик ваколатхоналар вакилларининг хавфсизлигини таъминлаш юзасидан барча чораларни кўрган.\n“Ишонтириб айтаманки, Тошкент бундан буён ҳам хорижий дипломатлар учун фаолият хавфсизлиги таъминланган шаҳар бўлиб қолади”, деди С.Сафоев.


У қишлоқдошлари тўплаб берган пул эвазига пойтахтга борган. Ҳозир эса жаҳоннинг энг кучли футболчиларидан бири - Халқ сўзи\n09:55 30 Сентябр 2020 Спорт\nЭнди юртдошларининг яхшиликларига юз ҳисса ошиғи билан жавоб қайтармоқда.\nУ 1992 йилда Сенегалда туғилган. Болалиги Бомбали деган кичик қишлоқда кечди. Оиладаги тўққиз жон торгина уйда яшарди. Хонадон соҳиби маҳаллий масжидда имомлик қилар, топгани бу каттакон оила учун урвоқ ҳам бўлмасди. Шу боисдан ота фарзандлари ҳар бирининг ўқиб, рўзғорга нафи тегадиган даражага етишини орзу қиларди.\nҚаҳрамонимизнинг ўй-фикри эса футболда эди. Кун бўйи тўп ортидан югурар, телевизор қаршисида профессионал футболчилар иштирокидаги ўйинларни кузатиб, ўзини улар қаторида тасаввур этарди. 2002 йилги жаҳон чемпионатида Сенегал терма жамоасининг чорак финалга чиқиши уни «Футбол билан жиддий шуғулланишим керак», деган қарорга олиб келди. Гап кейинчалик Садио Мане номи билан дунёга танилган футболчи ҳақида бормоқда.\nОта-онаси Садионинг футболга меҳр қўйганини ҳазм қила олишмади. Бола дарсларга номигагина қатнашгани етмагандай, мактабни бутунлай ташлашдан ҳам тоймасди. Уни ўқув йилини тугатишга кўндиришди. Кейин эса қишлоқдошлар пойтахт Манилага бориши учун пул тўплаб Садионинг қўлига тутқазишди.\n«Женерасён Фут» футбол академиясига қабул қилиниш учун аввало кўрикдан ўтиш лозим эди. Дурустроқ кийими ва пойабзали бўлмагани учун Садио кўрикка дабдаласи чиққан бутси ва лозимда борди. Ташқи кўриниши абгорлиги сабабли ҳамма ундан кўзини узмасди. Лекин бола мураббийларда яхши таассурот қолдира олди ва кўрикдан муваффақиятли ўтди. Икки йил Садио учун машаққатли машғулотлар билан кечди. 2011 йилда Францийанинг "Метц" клуби скаутларининг келиши унинг ҳаётида бурилиш ясади. ”Метц” вакиллари Африкада ишлаб, камбағал оилалар фарзандларининг катта спортга йўл олишларига кўмаклашишарди. Улар ўшанда Садиони ўзлари учун энг камбағал ва энг талантли ўйинчи сифатида кашф этишди. Йигитча 17 ёшида «Метц» ёшлар жамоасининг асосий тўпурарига айланди. 20 ёшида асосий жамоага қабул қилинди. Уйидагилар, бундан фақат тоғаси мустасно, уни Сенегалда деб ўйлашар, Садио Франциядан туриб уйига қўнғироқ қилганида ҳатто ишонишмади ҳам. Аммо «Метц» иштирокидаги ўйинни телевизордан кўришгач, унинг ҳазиллашмаганини англашди.\nФранцияда кечган ярим йил Мане учун яхшигина мактаб вазифасини ўтади. Ёш футболчи билан Австриянинг «Ред Булл» клуби раҳбарлари қизиқиб қолишди. Натижада 4 миллион евро эвазига у шу жамоа сафига ўтди ва тўрт йиллик шартнома тузди. Бироқ маҳаллий тилни билмаслиги, уйдан янада узоқлашгани боис муҳитга кўника олмай юрди. Шунда мураббий Рогер Шмидтнинг кўмаги асқатди. Дастлабки мавсумда Садио 16 та гол киритишга улгурди. Кейингисида эса жамоанинг асосий тўпурарига айланди.\nНатижада Англия клублари назарига тушди. Ўзига хос пойгада «Саутгемптон»нинг қўли баланд келди. Мане шу жамоа сафига қўшилди ва 37 та ўйинда 11 та гол киритди. Сенегаллик ҳужумчининг шиддатли ўйинини кўрган «Ливерпул» уни ўз таркибида кўриш учун 40 миллион евронинг баҳридан воз кечди. 2016 йилнинг августида «Арсенал»га қарши дебют ўйинини ўтказган ҳужумчи ўз ҳисобига гол ёзиб қўйди.\nҲозир у дунёнинг энг кучли ҳужумчилари қаторида туради. Садио жуда катта тезликка эга. Алдамчи ҳаракатлар устаси. Жисмоний жиҳатдан бақувват. Чарчоқни билмайди. Рақиб дарвозаси яқинида пайдо бўлганида ундан тўпни олиб қўйиш осон эмас. Умуман, «Ливерпул»даги Муҳаммад Салоҳ – Фирминьо – Садио Мане триоси жаҳоннинг исталган жамоаси ҳимоя чизиғини ёриб ўтишга қодирдир. Бунда ажойиб тактик ва футболчилар кўнглига йўл топишда тенги йўқ мураббий Юрген Клоппнинг ҳиссаси катта, албатта. Биз Маненинг Сенегал терма жамоаси сафида ҳам мазмунли футбол намойиш этаётганини таъкидлаш билан чекланмоқчимиз.\nЮтуқларига келсак, улар оз эмас. У «Ред Булл» сафида Австрия чемпиони, мамлакат Кубоги соҳиби бўлди. 2016/2017 йилги мавсумда «Ливерпул»нинг йил ўйинчиси деб топилди. Шу жамоа билан 2018/2019 йилги мавсумда Европа Чемпионлар лигаси ғолиби деган шарафли номга муяссар бўлди. 22 та гол билан Англия премьер –лигасининг энг кучли тўпурарига айланди.\nШу каби қатор ютуқларга эришганига қарамай сенегаллик ҳужумчи камтарлигича қоляпти. Инсоний фазилатларини айтмайсизми? У қимматбаҳо машиналарга, ўзини кўз – кўз қилувчи базмларга пул сарфламайди. Даромадининг бир қисмини хайрия ишларига ажратмоқда. Мане туҳфа қилган пулга Сенегалда мактаб ва шифохоналар қуриляпти. Футболчи қашшоқ, камбағал саналган ўнлаб оилаларга ўз ҳисобидан нафақа бермоқда. Бошқача айтганда, у юртдошлари олдидаги қарзини юз, эҳтимолки, минг карра ортиғи билан узаяпти. Бундан 12 йилча муқаддам кийгани тузук бутсиси ҳам бўлмаган ўспириннинг шу даражага етишига ақл бовар қилмайди. Лекин бу айни ҳақиқатдир.\nМақоламиз якунида эса Садио Маненинг трансфер нархи ҳақида қисқача тўхталмоқчимиз. Германиянинг обрўли порталларидан бири берган маълумотга кўра, 2012 йилнинг ёзида унинг баҳоси 500 минг евро эди. Орадан бир йил ўтиб, 3 миллион еврога етди. 2020 йил ёзига келиб эса Маненинг трансфер нархи 150 миллион еврога кўтарилди. Бошқача айтганда, қай бир клуб уни «Ливерпул»дан харид қилмоқчи бўлса, шунча пулнинг баҳридан ўтиши керак. Қойилмисиз!


Биринчи компакт-диск ишлаб чиқилганига 35 йил бўлди\n1982 йилнинг 17 август куни Philips буюртмаси билан Германиянинг Ганновер шаҳри яқинида жойлашган Polygram компаниясига тегишли заводда жаҳондаги илк компакт-диск ишлаб чиқилди. Биринчи бўлиб компакт-дискка ABBA гуруҳининг "The Visitors" албоми ёзилган экан.\nКомпакт диск 1979 йилда янги форматдаги аудиодискларни яратишни ўз олдига мақсад қилган Philips ва Sony компаниялари ҳамкорлигида тайёрланган. Биринчи компакт-дискнинг сиғими 74 дақиқани ташкил қилган ва унга Бетховеннинг тўққизинчи симфонияси тўлиқ жойлаштирилган.\nАввал-бошида қиммат нархи туфайли компакт-дисклар у қадар яхши оммалашмайди. Бироқ орадан бир неча йил ўтиб улар мусиқий файллар, кейинчалик эса компьютер файллари ёзиладиган бирламчи сиғимга айланади. Янги асрнинг аввалида интернетнинг оммалашиши ушбу турдаги дискларга бўлган талабни кескин сусайтирди.


Қариндошим мен унаштирилган йигитни йўлдан урди… - 5 Июля 2019 - Блог - WWW.SHERLAR.ORG - SMS SHERLAR, SEVGI SHERLARI, YANGI\nСреда, 17.07.2019, 03:48\nГлавная » 2019 » Июль » 5 » Қариндошим мен унаштирилган йигитни йўлдан урди…\nҚариндошим мен унаштирилган йигитни йўлдан урди…\nАссалому алайкум, илтимос, маслаҳат беринглар!\nМени 14 ёшимда унаштириб қўйишди. У инсонга нисбатан умуман кўнглим бўлмаган. Тўйдан кейин яхши кўриб қоларман, деб ишонардим. Лекин менинг битта қариндошим Россияга – мен яшаб турган шаҳарга ишлагани келиб, кўнглим йўқлигини билиб, у йигитни йўлдан ура бошлади. Орада анча гап-сўзлар, ҳатто жанжаллар ҳам бўлиб ўтди. Охири фотиҳамиз бузилди. Аммо ота-оналаримиз вақт ўтиши билан яна унаштириб қўйишди. У қариндошимни ҳам Аллоҳ учун кечириб, яхши гаплаша бошладик.\nСўнг бир куни «Ораларингда нима бўлган?» деб ҳақиқатни сўрадим. У: «Ҳеч нима бўлмаган», деб қасам ичди. Ўзим эса ҳамма ёқдан суриштириб, унинг кўп гаплари ёлғон эканини сезиб қолдим. Кейин у қариндошим билан гаплашмай қўйдим.\nЯқинда тўйи бўлиб ўтди ва яна менга хат ёзишни бошлади. Энди нима қилишни билмаяпман, бутунлай алоқани узай десам, қариндошчилик бузилиб кетади. Яна яхши гаплашиб кетаверай десам, менга жуда кўп ёмонлик қилди. Қандай йўл тутишни билмаяпман.\nВа алайкум ассалом. Мусулмон киши аввало яхши гумонда бўлиши, яхшиликни умид қилиши керак. Бўлган ишларни унутинг. Аллоҳ учун уни афв этинг. Аллоҳ бандаларини кечирганида, биз кечира олмаймизми? Ҳамма ҳам хато қилади. Ўзи айбини эътироф қилибди-ку! У уламоқчи бўлган силаи раҳм ришталарини узманг, гуноҳкор бўласиз. Валлоҳу аълам.\nКатегория: HIKOYALAR TO'PLAMI / ХИКОЯЛАР ТУПЛАМИ | Просмотров: 31 | Добавил: sherlarorg | Рейтинг: 0.0/0


11:30 / 10.01.2018\nҚозоғистон президенти Нурсултон Назарбоев республика халқига мурожаатида қайд этганидек, мамлакатда коррупцияга қарши превентив кураш давом эттирилади. Унинг қозоқ матбуотида эълон қилинган тўлиқ мурожаатида таъкидланишича, сўнгги 3 йил мобайнида коррупция билан боғлиқ жиноятлар учун 2,5 мингдан ортиқ киши судланган.\n"Коррупцияга қарши кураш давом эттирилади. Катта иш амалга оширилмоқда. Биргина сўнгги 3 йилда 2,5 мингдан ортиқ киши коррупцияда айбдор деб топилди. Улар орасида юқори лавозимли раҳбарлар ва давлат компаниялари бошлиқлари бор", — дейилади мурожаатнинг тўлиқ матнида.\nПрезидент сўзларига кўра, "шу давр мобайнида тахминан 17 миллиард тенге (51,5 миллион долларга яқин) миқдоридаги зарар ундирилган".\nЎзбекистон Қозоғистондан 1500 бош туя харид қилди


Хорижий оммавий ахборот воситалари вакиллари учун медиатур – Қорақалпоғистон Ахборот Агентлиги\n28 февраль 2018, 8:07 1168\nХорижий оммавий ахборот воситалари вакиллари учун медиатур\nЖорий йилнинг 5-8 июнь кунлари “Марказий Осиёда атроф-муҳит ва барқарор ривожланиш соҳасида ҳамкорликни мустаҳкамлаш” мавзусида бўлиб ўтадиган халқаро экологик форум доирасида хорижий оммавий ахборот воситалари вакиллари учун Орол денгизига медиатур ташкил қилиш режалаштирилмоқда. Бу ҳақда Марказий Осиё минтақавий экологик маркази ўтказган брифингда маълум қилинди.\nФорум атроф-муҳитни муҳофаза қилиш масалаларида барча манфаатдор мамлакатлар билан ўзаро ҳамкорликни мустаҳкамлашга хизмат қилади. Унда қайта тикланадиган энергия манбалари ва энергия самарадорлиги, қаттиқ маиший чиқиндиларни бошқариш, биологик хилма-хилликни сақлаш ва муҳофаза этиладиган табиий ҳудудлар тизимини кенгайтириш билан боғлиқ масалалар муҳокама қилинади.\nТадбирда кўплаб давлатларнинг атроф-муҳитни муҳофаза қилиш ва сув хўжалиги бўйича давлат органлари раҳбарлари, етакчи халқаро ташкилотлар, молия институтлари вакилларининг иштирок этиши режалаштирилган.\nАнвар Насирлаев, Мақсад Ҳабибуллаев (сурат),ЎзА


21:53 / 12.12.2018 | Таирова Зиеда Тухтаевна | 3281\nАссалому алайкум! Ман қошимми доим эмас тўй хашамларга борганда номига териб қўяман. Катталар ёшлигимизда қош териш гунох у дунёда қош гувохлик берар экан дейишарди. Хуллас қош теришга рухсат беришмасди. Шу гап тўғрими?\n- Ва алайкум ассалом! Зулфиқор Аҳмад Нақшбандий Аллоҳ умрини узоқ қилсин ўзларининг бир маъвизаларида бир бой оиланинг бошидан кечирган воқеъасини айтиб берганлар. У хонадон соҳибининг ўзи бу ишни зикр қилган. бир қизим бўлар эди. Бой бўлганимиз учун ҳамма хоҳиш истакларини бажарардим. Замонавий мактабга ўқишга бердим, ўранмади, диний таълим олмади, дугоналари каби очиқ-сочиқ ҳаёт кечиришни ўрганди. 20 ёшга етганида вафот топди. Бир кун туш кўриб қолдим, тушимда қизимнинг боши жуда катта бўлиб шишган, бирорта ҳам сочи йўқ эди. Лаблари шилиб олинган тирноқлари эса суғириб ташланган эди. Қаттиқ азоб тортаётгани аянчли ҳолатидан маълум эди. Ўзимни қўярга жой тополмай нега бундай бўлганини сўрадим. Қизим : “Вафот топишим билан жасадим жуда катта ҳолга келди. Сочимнинг толалари дарахтнинг шохлари каби катталашди. Азоб берувчи фаришта ёнимга келиб Аллоҳ сенг бу сочларни беркитишга буюрганди сен эса уни ҳаммага кўз-кўз қилдинг деб битталаб юла бошлади. Ҳар бир толаси юлинганида чеккан азобимни билсангиз эди. Бир бор ўлиб яна тирилгандек бўлардим. Лабларимга қараб сен бу лабларга Аллоҳ ҳаром қилган нарсаларни чаплар эдинг деб лабларимнинг терисини шилиб олди. Тирноқларимга қараб бу қўйган лакларинг ғуслда покланишдан сени қайтарганди деб лакларни кўчиришга тушди. Шу билан тирноқларимни битталаб суғириб олди” деди. Аллоҳ қайтарган ишни арзимас деб билманг. Валлоҳу аълам!


ТЕРРОР ВА ИНТЕРНЕТ — Zamaxshariy.uz\nXXI аср фан ва техника, тараққиёт асри. Бугунги кунда ҳар бир инсон ҳоҳлаган хабарини интернет орқали бир сонияда олиш имкониятига эга. У олинган хабар яхши ҳам ва ёмон ҳам бўлиши мумкин. Бугунги кунда инсонларни интернетдан чеклаб бўлмайди. Бу борада марҳум биринчи юртбошимиз: “…Албатта, интернет орқали дунёнинг исталган нуқтаси билан тезкор алоқа ўрнатиш, зудлик билан зарур ахборот ва маълумотларни олиш, билим ва маърифатни оширишда унинг беқиёс ўрни ва аҳамияти борлигини ҳеч ким инкор этолмайди. Биз одамларимизнинг интернет имкониятларидан янада кенгроқ фойдаланишга бўлган интилишларини ҳар томонлама қўллаб – қувватлаймиз. Такрор бўлса–да, айтмоқчиман – ахборот оламида қандайдир девор ўрнатиш, ўз қобиғига ўралиб, маҳдудликка юз тутиш йўли бизга асло маъқул эмас.” дея айтган сўзларини эсга олмасдан иложимиз йўқ.\nЛекин танганинг икки тарафи бўлганидек, интернетдан яхши ва ёмон мақсадда фойдаланиш ҳам мумкин. Ҳозирги кунда ахборот уруши шиддат билан авж олмоқда. Ахборот уруши – турли ёмон мақсадларга эришиш учун рақибга ғоявий таъсир кўрсатишдир. Шунингдек, ахборот хуружи рақибга таъсир кўрсатиш орқали жамоатчилик онгини ғаразли йўллар асосида шакллантиришга уринишдир. Шуни ёдда сақлаш лозимки, дин ниқобидаги бузғунчи кимсалар ёшларни ўз тузоқларига илинтиришда интернетдан усталик билан фойдаланмоқда. Ўзларини “яқин дўст” ёки “ҳидоятга чорловчи” сифатида танитиб, ёшларни тўғри йўлдан чалғитишмоқда. 2015 йилга келиб бузғунчилик, зўравонлик, эксремизм ва терроризмни тарғиб қилувчи веб – сайтлар сони 10000 тага етгани таъкидланмоқда. Бунга яққол мисол Яқин Шарқдаги даҳшатли воқеаларнинг содир бўлаётгани. Миллионлаб инсонларнинг уй ва бошпанасиз, ватангадо бўлаётгани. Шунингдек Исломий шиорларни ниқоб қилиб олган Ислом душманлари ўзларини хунрезликларини амалга оширмоқда. Жангарилар томонидан отилган ўқлар ва масжидлардаги портлатишлар оқибатида неча минглаб бегуноҳ инсонлар ҳалок бўлмоқда, юзлаб одамлар тан жароҳати олишмоқда.\n“Буюк Британия ҳукумати “ислом террорчилиги”, “ислом фанатлари” каби атамаларни қўллашдан воз кечиш тўғрисида қарор қабул қилгани барчага маълум бўлса керак. Бирлашган қиролликнинг хавфсизлик хизмати террорчиликни Ислом билан боғлаш тўғри эмаслигини, бу нарса мамлакатдаги мусулмон жамоалари нафратини қўзғаши, улар аҳолининг бошқа қатламларидан ажралиб қолишларига сабаб бўлиши мумкинлигини таъкидлагани ҳам сир эмас. Буюк Британия ички ишлар вазири Жеки Смит террорчи зўравонлар ўз эътиқодига зид ҳаракат қилишини айтади: “Мамлакатимизда ҳам, бутун дунёда ҳам кимнидир қўрқитиш, фитна, суиқасд қилиш, озор бериш Ислом динида йўқ эканини мусулмонлар таъкидлашаяпти. Демак, бундай ҳаракатларни Исломга қарши фаолият, деб аташдан бошқа иложимиз йўқ”.\nАллоҳ таоло айтади: “Мўминлар Аллоҳдан ўзгага илтижо қилмайдилар ва бирон жонни ноҳақ ўлдирмайдилар ва зино ҳам қилмайдилар. Ким ана шуларни қилса, уқубатга дучор бўлур. Қиёмат куни унинг\nPrevious Post:ОИЛАДА КЕЛИНГА МУНОСАБАТ\nNext Post:САЛАФИЙЛАР”МИ? ЁКИ МАЗҲАБСИЗЛАРМИ?


14 октябрь 2019, 13:23\nҚорақалпоғистон Республикаси ва Хоразм вилоятида ҳаво ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси 2-7 даража илиқ, кундузи 18-23 даража иссиқ бўлади.\nБухоро ва Навоий вилоятида ҳаво ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси 5-10 даража илиқ, кундузи 15 октябрда 18-23 даража, 16-18 октябрда 20-25 даража иссиқ бўлади.\nТошкент, Самарқанд, Жиззах ва Сирдарё вилоятларида ҳаво ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси 5-10 даража, кундузи 15 октябрда 17-22 даража илиқ, 16-18 октябрда 20-25 даража иссиқ бўлади.\nҚашқадарё ва Сурхондарё вилоятида ҳаво ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси 8-13 даража илиқ, кундузи 15 октябрда 20-25 даража, 16-18 октябрда 22-27 даража иссиқ бўлади.\nАндижон, Наманган ва Фарғона вилоятларида ҳаво ўзгариб туради, ёғингарчилик кутилмайди. Шамол шарқдан 5-10 м/с тезликда эсади. Ҳарорат кечаси 5-10 даража, кундузи 15 октябрда 17-22 даража илиқ, 16-18 октябрда 20-25 даража иссиқ бўлади.\nРеспубликанинг тоғли ҳудудларида ҳаво ўзгариб туради, 15 октябрда баъзи жойларда ёмғир ёғиши мумкин, 16-18 октябрда ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси 3-8 даража, кундузи 9-14 даража илиқ бўлади.\n11:20 Ўзбекистонда ҳафта давомида қандай об-ҳаво кузатилади?\n08:18 Ўзбекистонда ҳафта давомида қандай об-ҳаво кузатилади?


ФИФА Испания футбол федерациясига Арда Туронни янги мавсумга аризага киритишга рухсат бермади\n21:31 / 19.09.2015\nФИФА Испания қироллик футбол федерациясига “Барселона”нинг янги ўйинчиси Арда Туронни янги мавсумга эълон қилинган футболчилар сафига киритишга рухсат бермади. Бу ҳақда Испаниянинг “Спорт” нашри маълум қилди.\nФИФА “Барселона”га ёш футболчиларнинг трансферида йўл қўйган қоидабузарликлари сабабли янги ўйинчиларни рўйхатга олишни тақиқлаб қўйган эди. Бу тақиқлов 2016 йилнинг январигача амал қилади. “Кўк-анор ранглилар” ёзда Арда Турон ва Алейша Видални ўз сафларига қўшиб олган эдилар, бироқ уларни мавсум бошида рўйхатдан ўтказа олмадилар.\nБироқ “Барса” Испания футбол федерциясига истесно тариқасида Туронни Чемпионлар Лигасида “Рома”га қарши учрашувда жароҳат олган Рафиньянинг ўрнига киритиш ҳақида ариза топширди. Бразилиялик футболчи оёқ бўғинлари чўзилиши сабабли бир неча ойга сафдан чиқди.\nИспания футбол федерцияси кутилмаганда бунга розилик берди, бироқ ФИФА тақиқлов 2016 йилгача давом этишини эслатган ҳолда бу қарорни амалга оширишни тақиқлаб қўйди.


Украина самолёти 180 йўловчи билан Эронда...\n08.01.2020 09:39 0 3648\nТеҳрон - Киев йўналишида парвоз қилган Украина самолёти Эронда ҳалокатга учради. Хабар қилинишича, унинг бортида 180 йўловчи бўлган.\nМаълумотларга кўра, самолёт ҳалокати Имом Ҳомайний номидаги Теҳрон аэропортидан узоқ бўлмаган жойда рўй берган. Ҳалокатга техник носозлик сабаб бўлгани айтилмоқда.\nУкраина самолёти аэропортдан ҳавога кўтарилгани ҳамоно техник муаммолар бошланган ва оқибатда самолёт ерга қулаган. Ҳозирча экипаж ва йўловчилар тақдири ҳақида аниқ маълумот йўқ.\nСамолёт ерга қулагандан сўнг ёнғин келиб чиққан, қутқарувчиларда эса баъзи йўловчиларни қутқариш имкони бўлгани айтилмоқда.\nЭслатиб ўтамиз, ҳалокат рўй берган тунда Эрон томонидан Ироқдаги АҚШ базаларига 10 дан ортиқ ракеталар билан ҳужум қилингани хабар қилинган эди. Ҳозирча бу икки хабар ўртасида боғлиқлик борлиги аниқланмаган.


Тил маьнавият ва маьрифат кўзгуси – Qumqo'rg'on sadosi\nТил маьнавият ва маьрифат кўзгуси\nOktabr 14, 2020\nДавлатлар ўз ҳудудларини чегара орқали ажратиб турсалар, ўз маданияти, тили, дини билан маънавияти, маърифатини намоён қиладилар. Ер юзида миллионлаб халқ бўлиб, барчаси ҳам бизга маълум бўлмаслиги мумкин, албатта. Бироқ ўз тилига эга бўлган халқ ўзлигини намоён қилишга қодир бўлади. Чунки тил миллатнинг кўзгуси, ўзлиги, маънавий қиёфаси демакдир. Тил – ижтимоий ҳодиса ҳисобланиб, инсонларнинг мулоқот воситаси ҳисобланади. Ҳар бир тилнинг ўзгача жилваси,қиёфаси, оҳанги бўлади. Буни у тилда айтилган назм ва насрдан, ҳиргойи қилинган чиройли ҳонишдан англаш мумкин. Шунинг учун ҳам, тил миллатнинг асл хазинаси.\nҲар бир тил муайян халққа тегишли бўлади ва ўша халқ учун азиздир. Инсон касбий фаолиятда бўладими ёки оиладами ўз она тилини бузиб гапириши ўз тилига, халқига хиёнат билан тенг. Ҳозирда кўпгина шахслар фарзандига тил ўргатиш масаласига жуда муккасидан кетишган. Бирок, аксари фуқароларимиз жамоат жойларида соф адабий тил ўрнига ўзи ўзлаштирган тил терминлардан фойдаланиб, сўзлашишларини кузатиш мумкин. Бу фикрлар билан “Фарзандингизга тил ўргатманг” дейиш фикридан йироқман. Фақат ўзликдан кечиб, тилларни қориштириб юбориш – бу тилига, халқига ҳурматсизликдир. “Ўғузнома” асарида келтирилишича Нуҳ алайҳиссаломнинг даврида бутун дунёни сув босади. Нуҳ алайҳиссаломнинг тўрт нафар ўғли бўлиб, бир нафар ўғли сувга ғарқ бўлади. Қолган ўғиллари Ёфас, Ҳом, Сом эса оталари билан кемада қоладилар. Тўфон тингач Бобил шаҳри ўрнида кема бир неча муддат тўхтайди ва кемадагилар уйқуга кетадилар. Улар уйқудан уйғонганларида пайғамбарнинг учала ўғли ҳам бир- бирига нотаниш ва тушунарсиз бўлган 3 хил тилда сўзлайдилар. Нуҳ алайҳиссалом бунинг ҳикматини англаб ўғилларни дунёнинг уч жойига жўнатади. Асарда Ёфас – туркий тилда сўзлагани далиллари келтирилади. Ёфас фарзандига Турк деб исм қўйган. Туркий тилнинг пайдо бўлиш моҳияти айнан мана шу ўқ илдизга бориб тарқалади. Ўзбек тили “турк тили”, “ҳоқония тили”, “буғрахон тили”, “кошғар тили”, “чиғатой тили”, “чиғатой туркчаси” деган номлар билан аталган. Тилимизнинг бойишида, сайқал топишида бобокалонимиз Алишер Навоийнинг хизматлари катта ўринни эгаллайди. Ҳазрат ўзбек тилини бойитиш учун илмий рисолалар ёзиб таҳлил қилган. Ҳали ҳеч ким Алишер Навоийдек ўзбек тилини севмади, эъзозламади. Шоир асосий вақтини, илмини, ғояларини, ҳисларини, маблағларини шу тилни сайқал топишига сарфлади.\nАсрлар силсиласида сайқалланиб, авайлаб, жилоланиб келаётган жонажон тилимизга ҳурмат бажо келтиришимиз, бой тилимизнинг жилосини бутун дунёга таратишимиз керакки, дунё маънавий-маърифий хазинамизни кўриб тан берсинлар. Бошқа бир инсонни ҳурмат қилишдан олдин инсон ўзини ҳурмат қилишни, қадрлашни билиши керак. Зеро, ўзимиз тилимизда ҳурмат билан сўзлашмас эканмиз, унга қориштириб бошқа тиллар билан бузиб гапирар эканмиз, тилимизни жилваси сўнаётгани, ўз тилимизни четга сураётганимизни англашимиз керак. Ахир бу ёмон оқибатларга, миллатнинг маънавий қиёфаси ўзгаришига сабаб бўлишини теран фикрлаб кўришимиз керак.\n“Давлат тили ҳақида”ги Қонуннинг 1989 йил 21 октябрда қабул қилиниши ўтган асрда қашшоқлашиб, эрксизликка юз тутган тилимиз учун катта эврилиш бўлди. Ҳолбуки, ўша даврларда она тилимизнинг юксалишига тўсиқ бўлиб қалин-қалин деворлар кўтарилган эди. Муҳтарам Президентимиз томонидан 2019 йилнинг 21 октябрида “Ўзбек тилининг давлат тили сифатидаги нуфузи ва мавқеини тубдан ошириш чора-тадбирлари тўғрисида”ги ПФ-5850 сонли қарори муҳим ҳодиса бўлди. Давлатимиз раҳбари томонидан ҳар соҳада олиб борилаётган ишлар қатори тилимизга алоҳида эътибор қаратилмокда. Шунинг билан биргаликда давлатимиз ўз гўзал забон эгаси эканлигини, жорий йилда бўлиб ўтган БМТнинг 75-сессиясида Юртбошимиз ўз нутқларини айнан ўзбек тилида амалга оширгани тилимизга бўлган эътиборнинг энг олий кўринишларда намоён бўлиши дея ифтихор этишимиз мумкин. Ўзбекистон Республикаси фуқаролигини олиш истагидагиларга ҳам айнан ўзбек тилини билиш бўйича синовдан ўтказилиб,ушбу тилни билиш салоҳиятига қараб фуқаролик берилиши ўзбек тилининг нуфузи ҳар қачонгидан ўзгача касб этаётганидан дарак беради.\nҲар бир инсон калбида миллий урф-одатларимизга муҳаббат ҳисси уфуриб турса, тил муаммоларини ҳал этиш у қадар қийин кечмайди. Зеро, бой тилимизда айтилганидек, куч – бирликда. Бироқ, эътиборсизлик тилимиз илдизига болта уриш билан баробардир. Телеведение ва радиоларда соф адабий тилда сўзлашиш тартибига риоя қилинмаётган ҳолатлар ҳам афсус кўзга ташланмоқда. Республикамиз бўйлаб қад кўтарган объектлар, хусусан, ресторан, овқатланиш шоҳобчалари, гўзаллик салонлари, сартарошхоналарнинг ўз тилимизда номланмаётганлиги, интернет тармоқларида ҳам ўзларига ғарбона исмлар ёки статуслар қўйиб олишлари ачинарли ҳол албатта. Бу ёқда фан фидойилари ўзбек тилига оид маълумотларни жамлаб, тилимизни бойитиш йўлида бош қотириб меҳнат қилсалар-у, телеведение, радио, интернет тармоқлари орқали бу ҳаракатларнинг зиди, яъни чет тили луғатларидан фойдаланиб гапириш оқимлари тўхтамаса, “от”имиз бир жойда депсиниб туравермайдими? Муассасалар, ташкилотларда ҳам ҳужжатлар юритишда имловий хатолар, бир қолипга тушиб қолган сўзлардан фойдаланиш ҳолатлари кузатилмокда. Тил бу – Ватан сўзидек ёқимли ва тотли. Боболарнинг ўгитлари, чўпонларнинг ҳиргойиси, гўдак ингаси-ю, сувнинг шилдираши, биринчи ширин таъм, суюкли ёридан эшитган биринчи сас, чигиртка чириллаши-ю, қўйнинг марашигача она тили фитрати бор. Халқлар ўз тилларини севиш, бойитиш, фарзандларига она тилига муҳаббат, садоқат туйғусини уйғотишда биринчи воситачи ҳисобланади. Шундай экан ҳар бир шахс ўз она тилини ҳурмат қилиши ва ривожланишига имкон қадар ҳисса қўшиши лозим.\nХалқ бирдам бўлиб маънавиятини, тилини бойитишга интилмас экан тубсизлик қарига силжийверади. Бундай ҳолат юз бермаслиги учун бирлашиб ҳаракат қилишимиз, бола тарбияси билан шуғулланиш мобайнида ўсиб келаётган ёш авлодга тилга ҳурмат туйғусини шакллантиришимиз, тил ўрганиш давомида ўз она тилига ўрганаётган тилини қориштирмай, тилимизни бузмай тўғри сўзлашга ўргатишимиз зарур. Ҳар қандай ёшларни бугунги кунда ижтимоий тармоқ кўпроқ қизиқтиради ва улар кўрган нарсасига тақлид қилишга интилади. Бироқ телевидения, радио, интернет тармоқларида ҳам уларга ўрнак бўлиб, тилимизга муҳаббат руҳида вояга етказишимиз ҳар бир ўзбек халқининг бурчи ҳисобланади. Қуруқ сўз билан эмас, амалда қўллаб уларга ўрнак бўлишимиз керак. Кўп ҳолларда адабий тилдаги айрим жумлаларни ўзбек фарзандлари билмаслиги ёки ўрнига замонавийроқ кўриниш учун рус, инглиз тилидаги сўзга алмаштириб сўзлаши жуда хунук ҳолат. Ўзлигини англаган ҳар бир миллат ва элат учун тил бебаҳо ва тенгсиз бойлик саналади.\nДарҳақиқат, тилнинг аҳамияти, унинг мавжудлиги ҳар қандай юрт, миллат тараққиётини белгилаб бериши шубҳасиз. Айниқса, бугунги глобаллашув – дунё халқларининг турмуш тарзи умумийлик касб этган бир даврда юқоридаги сўзларнинг залвори икки ҳисса ортади. Она тилини муқаддас билган эл ҳамиша кимлигини англаб, ўзгаларга англатиб яшайди.\nАйтилганлардан хулоса шуки, давлат тилимиз бўлмиш ўзбек тилига тўғри ва адолатли муносабатни шакллантириш учун унга ҳар томонлама эътиборни кучайтиришимиз, бу эътибор бошқа тилларга қарши эмас, балки она тилимизни ривожлантиришга қаратилишига эришмоғимиз, уни, аввало, замонавий илм-фан тилига айлантиришимиз керак. Шундагина ўзгалар ҳам тилимизни ҳурмат қилиб тан олади, ўрганади.\nМактабгача таълим ташкилоти тарбиячиси\nКуз қиш мавсумига таёргарлик ишлари давом етмоқда\nҚўлдан берганга қуш тўймас\n«Ижтимоий тадбиркорлик тўғрисида»ги Қонун лойиҳаси мазмун-моҳияти\nSentabr 11, 2020\nШифокорлар байрами кўтаринки руҳда нишонланди\n1100 долларлик “Операция”\n“ХАЛҚ БАНКИ” ХОДИМИ ҚАРҒИШГА ҚОЛДИ\nБева аёлнинг устидан кулган едим…


10:20 / 20.11.2017\nТожикистонда амалдаги алюминий корхонаси ҳудудида алюминий ишлаб чиқариш бўйича янги завод қурилади.\nМаҳаллий ОАВ хабарига кўра, бу ҳақда Душанбе шаҳридаги брифингда «Тожик алюминий компанияси» ДУКнинг ахборот ва жамоатчилик билан алоқалар департаменти раҳбари Игорь Сатторов хабар берган.\nУнинг сўзларига кўра, 2018 йилда Тожик алюминий компанияси (ТАЛКО) алюминий ишлаб чиқаришни босқичма-босқич ва тўла модернизация қилиш ҳамда уни янги, замонавий технологияларга ўтказиш бўйича Дастурни амалга оширишни режалаштирган.\n«Айни дамда 4 ойдан сўнг 43 ёшга тўладиган корхона эскирган асбоб-ускуналарни таъмирлашга жуда йирик маблағларни ажратишга мажбур. Модернизация дастури энг яқин истиқболда барча асосий фондларни янгилаш, эски асбоб-ускунларни замонавий энергия тежамкорларига алмаштириш имконини беради. Бу эса алюминий ишлаб чиқаришни анча оширади», - дея аниқлик киритди И.Сатторов.\nЗаводни қуриш 2018 йилда бошланади, қурилиш муддати – 1,5 йил. Лойиҳанинг умумий қиймати 1,6 млрд. долларни ташкил этади.\nТожикистон завод алюминий


Грунт кортлар қироли - Рафаэль Надаль 35 ёшга тўлди! / Olamsport.com\nГрунт кортлар қироли - Рафаэль Надаль 35 ёшга тўлди!\nБугун испаниялик таниқли теннисчи Рафаэль Надаль 35 ёшни қарши олди.\nШу муносабат билан испаниялик теннисчи ҳақидаги материални яна бир маротаба эътиборингизга тақдим этишга қарор қилдик.\n2008 йилни қаҳрамонимиз Ченнаи шаҳрида бошлайди. У ерда финалда россиялик Михаил Южнийга 6/0,6/1 ҳисобида ютқазиб қўяди. Ундан сўнг, "Австралия Опен" ярим финалида франциялик Жо-Вильфред Цонгага, Дубайда чорак финалда Энди Роддикка, шунингдек Индиан-Уэллс "Мастерс"и ярим финалида Новак Жоковичга мағлуб бўлади. Майамидаги мусобақа финалида эса россиялик Николай Давиденкога мағлубиятга учрайди.\nРафаэль Надални грунт кортлар қироли деб аташимизга бир нечта сабаблар бор. Надаль фаолияти давомида умумий ҳисобда 16 бор “Катта дубулға” мусобақаларида ғалаба қозонган бўлса, улардан ўнтаси ''Ролан Гаррос''га тўғри келади. Бу мутлоқ рекорд хисобланади. Бир марта ''Австралиан Опен''да, икки марта ''Уимблдон''да ва уч маротаба АҚШ Очиқ чемпионати бош мукофотини қўлга киритган. Надаль ундан ташқари тўрт марта Испания терма жамоаси билан норасмий жаҳон чемпионати хисобланган “Девис кубоги” мусобақасида ғалаба қозонган. Тўрт карра (ATP) йилнинг энг яхши теннисчиси (2008, 2010, 2013, 2017 йиллар). 31 марта “Мастерс” мусобақаларида ғалабага эришган. 2005 йилнинг 8 апрелидан то 2007 йилнинг 20 майига қадар тупроқли кортларда кетма-кет 81 та ғалабага эга. Умумий ҳисобда грунт қопламали кортларда 62 та титулга эга. Бу теннис тарихида рекорд натажа ҳисобланади.\n«Улкан Тож» туркумига кирувчи турнирлардаги чемпионлиги:\nПекин-2008 ва Рио-2016 Олимпия ўйинлари чемпиони.\nAustralian Open – 3-босқич (2004, 2005)\nWimbledon – 2-босқич (2005)\nUS Open – 1/2 финал (2005)


Тошкент шаҳар божхона бошқармасидан тадбиркор нега норози бўлмоқда? Қачон экспортёрларни қўллаймиз?\nЎзбекистон миллий ахборот агентлиги Тошкент шаҳар божхона бошқармаси ва тадбиркор ўртасида юзага келган можаро ҳақида ёзди. Агентлик тадбиркорнинг даъволарини келтириб, божхона томонидан жавоб олмаганини ва улардан муносабат кутиб қолаётганини ёзади.\n“Ўзбекистонда ишлаб чиқарилган” Бирор хорижий давлатда қўлингизга тушган маҳсулотда шу ёзувни ўқиб қолсангиз фахрланасизми? Мен фахрланаман. Навбатдаги журналистик текширув мени “KREMBER” савдо бренди остида қандолатчилик маҳсулотлари ишлаб чиқариб 8 давлатга экспорт қилаётган “Murot chokolate” МЧЖга етаклади.\n«Икки кишини иш билан таъминлаган тадбиркорни бошимда кўтариб юришга тайёрман...». Президентимизнинг ушбу гаплари тадбиркор юртдошларимизга катта далда бўлди. Лекин, шунга қарамасдан, тадбиркорларга йўл бериш ўрнига уларни ҳамон оёқости қилаётган идоралар борлиги ачинарли. Балки, биз янглишаётгандирмиз, келинг, можарони бир бошдан ҳикоя қилиб хулосани очиқ қолдирамиз. Тадбиркор ҳақми ёки Тошкент шаҳар божхона бошқармаси?\nТошкентдаги “Murot chokolate” МЧЖ хориждан инновацион технологиялар олиб киради. Янги инновацион технология орқали тадбиркор ички бозорни қандолатчилик маҳсулотлари билан таъминлашга ҳисса қўшиб келмоқда. Бундан ташқари, яна 8 мамлакат – Россия, Хитой, Қозоғистон, Тожикистон, Афғонистон, Қирғизистон, Туркманистон, Мўғулистонга маҳсулот экспорт қила бошлаган.\nКомпания йилига 700 минг АҚШ доллари миқдорида юртимизга валюта олиб кирмоқда. Яқин орада бу кўрсаткич Тошкент шаҳар божхона бошқармаси “ёрдами” билан камайиши ёки бутунлай тўхтаб қолиши мумкин. Гап шундаки, тадбиркор инновацион технология талаб қилган қадоқларни хориждан келтиради. Қадоқ махсус машина ёрдамида елимланувчи бўлиб, Президент қарорига кўра (31.10. 2011 № ПП 1633), бундай қадоқлар имтиёзли равишда расмийлаштирилади. Шунга кўра, компания ТП ВЭД “Арк булак” хулосаси билан 8 ой давомида қадоқларни имтиёзли расмийлаштирган.\nОрадан 8 ой ўтиб эса, Тошкент шаҳар божхона бошқармаси имтиёзли равишда расмийлаштирилган қадоқлар шу вақтгача нотўғри ўтказилганини қайд этди. Бу қадоқлар имтиёзли ТИФ ТН кодига тўғри келмаслигини даъво қилиб, 8 ойлик қўшимча божхона тўловларини тўлаб беришни талаб қилмоқда. Қизиғи, аввалги имтиёзли расмийлаштириш хулосаси ҳам айнан шу божхона томонидан берилган. Айтмоқчимизки, компания ўзбошимчалик билан имтиёз асосида қадоқларни расмийлаштирмаган. Аввал рухсат бериб, кейин уни нотўғри деб топиш бу тадбиркорнинг оёғидан чалишнинг янги усулими? Компания тақдим этган ҳужжатларни кўриб чиқарканман шундай саволлар туғилди:\nБожхона нега хулосасини ўзгартирди?\n8 ой аввал имтиёзли ТИФ ТН кодларга тўғри келган қадоқ нега энди тўсатдан бошқача бўлиб қолди?\nКомпаниянинг қадоқлари имтиёзли божхона кодларига тўғри келишини исботловчи далилларини божхона нега рад этмоқда?\nБожхона Бутунжаҳон божхона ташкилотидан хулоса олиш учун хат билан мурожаат қилган, бироқ негадир хулоса учун керакли намунани юбормаган? Бутунжаҳон божхона ташкилоти ҳам қадоқлар бўйича хулоса берар экан, қадоқ нусхаси билан танишмаганини алоҳида қайд этиб ўтган.\n8 ой аввал имтиёзга тўғри келади, деган хулоса бериб, энди ўз хулосасини рад этаётган божхона нега тўловни фақат компаниядан ундириши керак? Хулосада янглишган божхона эксперти айбсиз қолаверадими?\nБожхона қадоқларни ўзи елимланувчи деб билмоқда. Ўзи елимланувчи қадоқлар имтиёзли равишда расмийлаштирилмайди. Аммо, компания олиб кираётган қадоқ махсус ускуна ёрдамида елимланади. Заводга кириб ўз кўзимиз билан маҳсулот қандай қадоқланаётганининг гувоҳи бўлдик. Божхонанинг илк берган хулосаси тўғрилигини кўрдик. Шунингдек, мустақил эксперт ҳам айни хулосани бермоқда. Лекин, қизиқ божхона ходимлари нега бу ҳақиқатни кўриб, тан олишни истамаяптилар? Тадбиркорнинг айтишича, у буни исботлаш учун божхона ходимларини заводга таклиф қилган, аммо божхона вакиллари келмаган.\nЖавобсиз қолган саволларимизга Тошкент шаҳар божхона бошқармасидан аниқ жавоблар кутамиз. Ўз кўзимиз билан гувоҳ бўлган ускуна ёрдамисиз елимланмайдиган қадоқларни божхона қандай қилиб “ўзи елимланувчи” деб топганини билишни истардик. Тошкент шаҳар божхона бошқармаси қўшимча божхона тўловини ундириш учун компанияни судга берган. Ҳозирда суд жараёни бошлангани йўқ. Тошкент шаҳар божхона бошқармаси юридик бўлими мутахассисининг айтишича, улар компания фаолиятини тўхтатиб қўйгани, уларга халақит қилаётгани йўқ ва хулосани суд беришини айтмоқда.\n“Биз шу вақтгача мисол учун имтиёзли расмийлаштирилган қадоқ билан 10 сўмга сотиб келган маҳсулотимиздан божхона уларга 5 сўм тўлаб беришимизни талаб қилмоқда. Божхона аввалроқ буни талаб этганда, биз маҳсулотни 15 сўмга сотган бўлар эдик. Энди 8 ой ичида сотилиб, фойдадан солиқ ва ойлик маошлар тўлаб бўлингандан кейин қилинган божхонанинг талабини қандай тушуниш мумкин? Мен энди мижозларимдан “узр, билмай арзон сотиб қўйибман”, деб тўловларини ундиришим керакми? Қани экспортёрни қўллаб-қувватлаш? Президентимиз экспортчи тадбиркорлар билан сизлаб гаплашинг демоқда. Ваҳоланки, биз идоралар эшиги олдида уларни сизлаб, ҳақлигимизни исботлай олмай, сарсон бўляпмиз”, дейди тадбиркор Алишер Абдуллаев.\nКуйиниб гапираётган тадбиркор ҳақми ёки интервью беришни истамаган божхона ходимларими? Хулосани, албатта, суд беради. Шундай бўлса-да, Тошкент шаҳар божхона бошқармасининг тадбиркор даллиларини тан олмаслиги оқибатида компанияга етадиган зарар ҳақида қисқача ёзиб ўтсак. Тадбиркор олиб кирган 1 миллион АҚШ доллари қийматидаги инновацион ускуна яроқсизга айланади. Салкам 1 миллион АҚШ доллари миқдорига кўтарилиши кутилган экспорт тамомила тўхтайди. Ички бозорда ҳам маҳсулот рақобатбардошлигини йўқотади. 100 нафардан ортиқ одам ишсиз қолади. Маълумотларга кўра, ушбу компания 1,8 миллиард сўм солиқ тўлаб, 2017 йилнинг энг яхши солиқ тўловчиси сифатида эътироф этилган. Яъни, шундай йирик компания божхона бошқармасининг “шарофати” билан бу йили давлатга бунданда кўпроқ солиқ тўлай олмаслиги мумкин. Яна бир энг муҳим жиҳат, заводда қўлимизга олган “Ўзбекистонда ишлаб чиқарилган” ёзувли маҳсулотлар эртага қўшни давлатларга жўнатилмайди. Юқорида айтилганидек мен бу ёзувларни хорижда кўриб фахрланаман. Божхона идораси ходимларида ҳам шундай туйғу бормикан? Президентимиз “бошимда кўтараман”, деган тадбиркорларни нега айрим мутасаддилар сарсон қилаётганларини билишни истардик. Тадбиркор томонидан бизга тақдим этилган далил ва фикрларга божхона қўмитасининг норозилиги бўлса, улардан жавоб кутиб қоламиз. Божхона даъвосини ҳам ўрганишга ва эълон қилишга тайёрмиз.


2020 йилда Ўзбекистон коррупцияни қабул қилиш рейтингида ўз позициясини яхшилади - Anhor\nAnhor Все посты 2020 йилда Ўзбекистон коррупцияни қабул қилиш рейтингида ўз позициясини яхшилади\n2020 йилда Ўзбекистон коррупцияни қабул қилиш рейтингида ўз позициясини яхшилади\nTransparency International халқаро ташкилотининг 2020 йил учун Коррупцияни қабул қилиш индексида Ўзбекистон 146-ўринни эгаллади, деб ёзади “Газета” нашри.\nБу 2019 йил кўрсаткичига қараганда 7 поғонага юқори. COVID-19 пандемияси коррупция авж олган ва авторитар раҳбарлар учун давлат харажатлари устидан назоратни енгиллаштириш ва фуқаролар эркинликларини чеклаш учун баҳона бўлди, дейилади ташкилот ҳисоботида.\nTransparency International халқаро нодавлат ташкилоти 2020 йил учун Коррупциянни қабул қилиш индексини эълон қилди. Унга кўра, Ўзбекистон 180 та мамлакат орасида 146-ўринни эгаллаган, кўрсаткич ўтган йилга (153-ўрин) нисбатан 7 поғонага юқори. 2017 йилда Ўзбекистон – 156-ўринда, 2016 йилда ҳам 156-ўринда бўлган.\nМарказий Осиё ва Шарқий Европа минтақасида коррупция бўйича яхши ҳолат Грузия (45-ўрин), Арманистон (60-ўрин) ва Беларусь (63-ўрин) давлатларида қайд этилган. Минтақа бўйича қуйи поғоналарда Ўзбекистон, Тожикистон (149-ўрин) ва Туркманистон (165-ўрин) давлатлари.\nCOVID-19 пандемияси коррупция авж олган ва авторитар раҳбарлар учун давлат харажатлари устидан назоратни енгиллаштириш ва фуқаролар эркинликларини чеклаш учун баҳона бўлди, дейишади муаллифлар. Бу хорижий кўмак маблағлар сарфланишининг шаффофлигини пасайтирди ҳамда маблағларни кузатиш ва уларнинг бенефициарлар орасида кераклича тақсимланишини таъминлашни қийинлаштирди.\nҲисобот натижаларини шуни кўрсатадики, коррупция демократик ҳуқуқларнинг ҳаётга тадбиқ этилиши ва демократик институтларнинг, жумладан сўз эркинлиги, ахборот олиш эркинлиги ва мустақил суд тизими, ишлашига ҳалақит беради, ҳамда фуқароларнинг ўз ҳукуматларини жавобгарликка тортиш бўйича имкониятларини чеклайди.\nМинтақада COVID-19 билан кураш чораларининг шаффоф бўлмаганлиги тийиб туриш механизмларини қўллаш, ҳамда ҳақгўйлик тизимини мустаҳкамлаш муҳимлигидан далолат беради, дейилади ҳисоботда.\nКНАУФ: тараққиёт билан ҳамқадам\nШавкат Мирзиёев “Ўзбекистон учун 100 ғоя” лойиҳасини амалга оширишни таклиф этди